**ПРОТОКОЛ ОТ ТРИДЕСЕТ И ОСМОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 18 октомври 2018 година, начало 09:00 часа**

От общо 51 общински съветници присъстваха 50 отсъства Кристиян Галев. Заседанието бе открито и ръководено от чл.-кор. проф. Христо Белоев.

 **Чл.-кор. проф. Хр. Белоев:** Моля за тишина, заемете места в залата. Стартираме проверка на кворума, моля с устройствата регистрирайте се. 43 са се регистрирали, вероятно има и други, да. Имаме необходимия кворум. Уважаеми колеги, Русе, България и много европейски, и световни страни бяха потресени от това, което се случи в Русе убийството на Виктория Маринова, много неща се изговориха, няма нужда от нищо допълнително. Предлагам с едноминутни мълчание да почетем паметта и. Благодаря ви. Преминаваме към обсъждане на дневният ред. По дневният ред има ли някакви предложения, допълнения? Няма, гласуваме дневния ред.

**КВОРУМ – 45. С 45 гласа „за”, 0 „против” и 0 „въздържали се” се прие**

**ДНЕВЕН РЕД:**

1. **К.Л. 938** Допълване на Годишния план за работа по приватизация за 2018 г. и откриване на процедура за приватизация на общински имот – самостоятелен обект в сграда с административен адрес: гр. Русе, ул. „Борисова“№51, вх. 1, предмет на АОС №6622/23.01.2012 г.
2. **К.Л. 939** Инвестиции за модернизация на пазар „Рибката“ в кв. Здравец-Изток и изграждане на нови павилиони на Централен общински пазар
3. Вливане на Общински транспорт Русе 1 ЕАД в Общински транспорт Русе АД
4. **К.Л. 956** Упълномощаване представляващия Община Русе в СД на дружеството да гласува за предоговаряне на банков кредит
5. **К.Л. 941** Съгласие за обезщетяване наследниците на Дана и Пеню Николови Беневи с имот, представляващ земеделска земя с идентификатор 63427.112.123 в местността „Гарван бюлюк“, землище на кв. „Долапите“, град Русе, съгласно чл. 45ж от ППЗСПЗЗ, във връзка с чл. 10б, ал. 1 от ЗСПЗЗ и §27, ал. 2, т. 3 от ПЗР към ЗИД СЗПЗЗ
6. **К.Л. 942** Откриване на процедура за продажба на недвижим имот – частна общинска собственост, намиращ се в землището на гр. Русе, местност „Под Левента“, по реда на чл. 35, ал. 1 от Закона за общинската собственост
7. **К.Л. 943** Учредяване възмездно право на надстрояване на сграда – частна собственост, изградена в общински имот по ул. „Видин“№21, гр. Русе
8. **К.Л. 944** Откриване процедура за провеждане на публичен търг с явно наддаване за продажба на недвижим имот – частна общинска собственост, намиращ се в местността „Касева чешма“, землище на гр. Русе
9. **К.Л 945** Съгласие за продажба на общински терен от 5 кв.м. по улична регулация, приобщен към УПИ XX-487 в кв. 25 по регулационния план на село Николово, Община Русе
10. **К.Л. 946** Откриване процедура за провеждане на публичен търг с явно наддаване за продажба на недвижим имот – частна общинска собственост, представляващ поземлен имот с идентификатор 63427.216.364 по Кадастралната карта и кадастралните регистри на град Русе, находящ се в местността „Бъзов дол“, землище на кв. „Долапите“, град Русе
11. **К.Л. 947** Промяна в списъците с общински жилища
12. **К.Л. 948** Прекратяване на съсобственост чрез продажба на частта на Общината в съсобствен недвижим имот, намиращ се в гр. Русе, ул. „Тодор Каблешков“№7
13. **К.Л. 949** Откриване процедура за продажба на недвижим имот – частна общинска собственост, намиращ се в гр. Русе, кв. „Дружба“-II, ул. „Генерал Кутузов“№36А по реда на чл. 35, ал. 1 от Закона за общинската собственост
14. **К.Л. 953** Отдаване под наем на част от първи етаж на сграда – публична общинска собственост, с административен адрес гр. Русе, ул. Братя Миладинови“37
15. **К.Л. 954** Отдаване под наем на част от самостоятелен обект в сграда – частна общинска собственост за клуб на сдружение „Спортен модел – клуб „Приста“
16. **К.Л. 955** Провеждане на публичен търг с явно наддаване за отдаване под наем на части от терени – публична общинска собственост, за разполагане на преместваеми обекти по чл. 56 от ЗУТ
17. **К.Л. 958** Отдаване под наем на част от самостоятелен обект в сграда – частна общинска собственост за клуб на сдружение „Съюз на пенсионерите – 2004“
18. **К.Л. 936** Приемане на Наредба за изменение и допълнение на Наредба №16 на Общински съвет – Русе
19. **К.Л. 937** Приемане на Наредба за изменение и допълнение на Наредба №16 за определяне и администрирането на местните такси и цени на услуги и права на територията на Община Русе
20. **К.Л. 959 К**орекция на Бюджета на Община Русе за 2018 година
21. **К.Л. 960** Допълване на списъка на лицата и длъжностите, имащи право на транспортни разходи, съгласно чл. 36 ал.1 от ПМС №332/22.12.2017г. от Бюджет 2018 година, утвърден с Решение на Общински съвет №759, прието с Протокол №30/01.02.2018г. - Приложение № 18
22. **К.Л. 957** Съгласие на Община Русе да издаде Запис на заповед, без протест и разноски в полза на Министерство на регионалното развитие и благоустройството, Управляващ орган на Оперативна програма „Региони в растеж“ 2014-2020
23. **К.Л. 961** Проектно предложение „Възстановяване на първоначалните параметри за язовир „Образцов чифлик“
24. **К.Л. 940** Промяна на официалния адрес на ДГ „Радост“, гр. Русе
25. **К.Л. 950** Предложение за одобряване на Актуализация на програма за управление на отпадъците на община Русе за периода 2018-2020 г.
26. **К.Л. 951** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.492.6, находящ се в квартал „Образцов чифлик“, гр. Русе
27. **К.Л. 952** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.166.527, находящ се в местността „АСТАРДЖИЙКА“, гр. Русе
28. Питания на общински съветници
29. Изказване на Мариян Димитров – вх.№734/2018 г.

**Чл.-кор. проф. Хр. Белоев:** В началото на заседанието, някои съобщения. Постъпило е в деловодството на Общинския съвет заявление от общинските съветници от Реформаторски блок д-р Константинова, Велизар Павлов, Иван Станев, които уведомяват, че групата вече ще има името Демократична България. Съгласно правилникът също искам да съобщя, че има 5 питания от общински съветници: Александър Неделчев, Пламен Рашев, Траян Тотев, Нина Крушева и Иво Пазарджиев. Александър Неделчев, Пламен Рашев и Траян Тотев желаят само писмено да им се отговори, същите са получили отговори на своите питания. На другите ще бъде отговорено по време на сесията. И преди първа точка, постъпило е заявление от Иво Пазарджиев, председател на група общински съветници Патриоти – ВМРО – Глас народен за изказване от името на група. Кой ще го направи? Да, заповядайте, Траян Тотев.

 **Г-н Тр. Тотев:** Уважаеми колеги, уважаеми господин Кмете, вземам думата от името на групата общински съветнициПатриоти – ВМРО – Глас народен, във връзка с поставен лично от мен проблем на сесията на Общински съвет през месец март. Тогава бях отправил питане към Вас относно ограда на бул. „Цар Освободител“, между спирка „Оборище“ и Строителния техникум. На снимките зад вас можете да видите, че ограда все още няма, а там е направена пътека от преминаващи граждани, неправилно разбира се. Използвам възможността да се изкажа от името на група, а не правя питане, тъй като нямам въпроси към Вас. А единствено искам да констатирам неизпълнения поет от Вас ангажимент. На заседанието през месец март, поехте ангажимент да се постави въпросната ограда, която да сложи край на неправилното пресичане. До ден днешен все още не сте изпълнили ангажимента, а на 5 октомври се случи предния инцидент, на посоченото от мен място лек автомобил блъсна 87-годишен мъж. Вижда се, че ръководената администрация не може да се активира достатъчно бързо, тука говорим за 5 месеца. Поставиха се огради на всевъзможни други места, може би също нужни, но тука не говорим за някакъв голям ресурс, който може да предотврати инциденти за в бъдеще. Така, че се надявам все пак да бъде изпълнено, да си изпълните ангажимента. Благодаря.

 **Чл.-кор. проф. Хр. Белоев:** Благодаря. Господин кмета.

 **Г-н Пл. Стоилов:** Понеже нападката е лично към кмета, искам да обърна внимание на г-н Тотев, че може тия неща да не ги прави пред камерите, а можеше да дойде при мен на една среща и да му обясня защо там няма все още ограда. Както примерно има много пешеходни пътеки, които в момента са заличени, защото противоречат на закона. Така и ако искаше да разбере какво трябва да се случи и защо там не се е случило редно беше не да прави някакви политически тука изказвания и да казва, че кмета не си е свършил работата, а да дойде да му обясня. Затова сега в ефир няма да му обясня, защото нормалния ред е гражданин като има проблем да дойде при кмета, кмета да му каже защо това нещо не се е случило. За разлика от него, който само критикува, аз изпълнявам и правя неща, които се виждат.

 **Чл.-кор. проф. Хр. Белоев:** Благодаря.

 **Г-н Тр. Тотев:** И аз благодаря, ще си поговорим явно след сесията. Надявам се все пак да достигнем до изпълняване на ...

 **Чл.-кор. проф. Хр. Белоев:** Ще проведете среща.

**1 Точка**

**Допълване на Годишния план за работа по приватизация за 2018 г. и откриване на процедура за приватизация на общински имот – самостоятелен обект в сграда с административен адрес: гр. Русе, ул. „Борисова“№51, вх. 1, предмет на АОС №6622/23.01.2012 г.**

**Чл.-кор. проф. Хр. Белоев:** Госпожа Шилкова, заповядайте.

 **Г-жа Д. Шилкова:** Уважаеми общински съветници, допълваме годишната програма за приватизация за тази година. Откриваме процедура по приватизация на един обект по ул. „Борисова“ 51, става въпрос за един магазин. Това предложение е разгледано и одобрено на комисия по приватизация, поддържам го.

 **Чл.-кор. проф. Хр. Белоев:** Благодаря. Въпроси и изказвания по точката? Няма, гласуваме.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 967**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6, чл. 4, ал. 4 от ЗПСК и чл. 3, т. 3 и чл. 7, т. 11 от Наредба за устройство и работа на органите за приватизация и следприватизационен контрол на ОбС - Русе, Общински съвет – Русе реши:

1. Допълва Годишния план за приватизация на общинска собственост през 2018 г., приет с Решение №735/25.01.2018 г., Приложение №2 с точка 2.13:

„Самостоятелен обект в сграда с идентификатор 63427.2.2136.4.20 /шестдесет и три хиляди четиристотин двадесет и седем точка две точка две хиляди сто тридесет и шест точка четири точка двадесет/ по кадастралната карта и кадастралните регистри на град Русе (магазин), с площ 63,86 кв.м., с адрес: гр. Русе, ул. „Борисова“ №51, вх.1, ет. 0, с предназначение: за търговска дейност, предмет на АОС №6622/23.01.2012 г.“

1. Открива процедура за приватизация на „Самостоятелен обект в сграда с идентификатор 63427.2.2136.4.20 /шестдесет и три хиляди четиристотин двадесет и седем точка две точка две хиляди сто тридесет и шест точка четири точка двадесет/ по кадастралната карта и кадастралните регистри на град Русе (магазин), с площ 63,86 кв.м., с адрес: гр. Русе, ул. „Борисова“ №51, вх.1, ет. 0, с предназначение: за търговска дейност, предмет на АОС №6622/23.01.2012 г.“
2. Упълномощава Кмета на общината с правата и задълженията на „възложител”, съгласно „Наредба за възлагане извършването на дейности, свързани с подготовката за приватизация или със следприватизационния контрол, включително процесуално представителство”.

**2 Точка**

**Инвестиции за модернизация на пазар „Рибката“ в кв. Здравец-Изток и изграждане на нови павилиони на Централен общински пазар**

**Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** По предложение на управителя на „Общински пазари“ и във връзка с изпълнение на неговата инвестиционна програма предлагаме да одобрите планираната модернизация на пазар „Рибката“, както и изграждането на нови павилиони на Централния пазар. Планираната инвестиция е със собствени средства на търговското дружество.

 **Чл.-кор. проф. Хр. Белоев:** Благодаря. Въпроси и изказвания по точката? Няма, гласуваме.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 968**

На основание чл. 21, ал. 2 ЗМСМА, във връзка с чл.21 ал.1 т.23 ЗМСМА и чл. 10, ал.1, т. 9 от Наредба №9 на Общинския съвет, Общинският съвет реши:

Дава съгласие общинско търговско дружество „Общински пазари” ЕООД със собствени средства да извърши:

* модернизация на пазар „Рибката“ в кв. Здравец Изток на стойност 70 000 лв.
* изграждане на нови павилиони, на мястото на съществуващи такива, на Централен общински пазар, на стойност 20 000 лв.

**3 Точка**

**Вливане на Общински транспорт Русе 1 ЕАД в Общински транспорт Русе АД**

 **Чл.-кор. проф. Хр. Белоев:** Заповядайте, господин Станчев.

 **Г-н А. Станчев:** Уважаеми общински съветници, в Община Русе постъпи протокол от извънредно Общо събрание на Съвета на директорите на „Общински транспорт Русе“ АД, 1 ЕАД и покана за свикване Общо събрание на акционерите на „Общински транспорт Русе“ АД. Поводът за тези 2 документа е стартиране на процедура за вливане на „Общински транспорт Русе 1“ ЕАД в „Общински транспорт Русе“ АД. След придобиване акциите на „Общински транспорт Русе 1“ ЕАД, сключените по-рано договори за лизинг са останали в сила, тъй като това е било правното основание на общинското дружество да използва подвижния състав и да извършва основния си предмет на дейност, а именно превоз на пътници. Същевременно тези договори за лизинг пораждат задължения, като освен това самото общинско дружество „Общински транспорт Русе 1“ ЕАД не осъществява реална стопанска дейност, но пък за сметка на това съществуването му генерира разходи за счетоводно обслужване, банково обслужване, одит в размер на около 6500 лв. Поради, което общинска администрация предлага да бъде извършена процедурата на преобразуване чрез вливане на „Общински транспорт Русе 1“ ЕАД в „Общински транспорт Русе“ АД. За извършване на тази процедура Търговският закон поставя като условие извършване на проверка, както на едното дружество, така и на другото, като е предвидена правна възможност да бъде назначен един общ одитор и общинска администрация предлага именно това, да бъде избрана тази правна възможност и да бъде назначен общ одитор, който да провери договора и двете дружества. В хода на подготвяне на настоящото предложение изпълнителния директор е изискал оферти от няколко одитори, като е постъпила само една от „Одит Консулт М“ ЕООД, представлявана от дипломирания експерт-счетоводител Наталия Пенева, офертата е за 2000 лева. И ние предлагаме да определите именно Наталия Минчева Пенева дипломиран експерт-счетоводител с регистрационен номер 582, който да бъде проверител по смисъла на чл. 262л от Търговския закон, а именно общ проверител за двете търговски дружества. Тъй като акционери в „Общински транспорт Русе“ АД са Община Русе и „Общински транспорт Русе 1“ ЕАД е необходимо да упълномощите представителите Светлозар Симеонов и Кристиян Галев за това как да гласуват по точките на поканата за общо събрание. Изпълнителният директор е тук.

 **Чл.-кор. проф. Хр. Белоев:** Да, тук имаме допълнение по точка 5-та за определяне на регистриран одитор.

 **Г-н А. Станчев:** Ние предлагаме това да бъде Наталия Минчева Пенева, дипломиран експерт-счетоводител, регистриран одитор с регистрационен номер 582.

 **Чл.-кор. проф. Хр. Белоев:** Да, другите неща ги има в решението за Светлозар Симеонов и Кристиян Галев. Имате ли това, за одитора само да ми предоставите.

 **Г-н А. Станчев:** Да, ще го предоставим. Изпълнителният директор е тук, така че ...

 **Чл.-кор. проф. Хр. Белоев:** Ако има въпроси. Благодаря. Имате ли въпроси по материала, изказвания? Няма, гласуваме точката с направеното предложение за допълнение към точката, тоест за изясняване в точка 5-та, там където са поставени точките за одитора и регистрационния му номер. Гласуваме. Господин Станчев, представете ми материала. Благодаря.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 969**

На основание чл.21, ал.1, т. 9 от ЗМСМА, във връзка с, чл. 219, ал. 2, чл. 221, т. 1,2,3,11, чл. 226, чл.262, ал.1, във връзка с чл.262д, чл.263т, ал.2, чл.262л, ал. 5, чл. 262у, ал. 3, т.1 от ТЗ и чл. 8, ал. 2, т. 1 и чл. 13, т. 1 от Наредба № 9 за реда и условията за упражняване правата на Община Русе върху общинската част от капитала на търговските дружества, Общински съвет – Русе реши:

1. С цел опростяване на правната и административна структура, оптимизиране на дейността и улесняване и подобряване на управленските процеси, да се инициира процедура по преобразуване под формата на вливане на ОБЩИНСКИ ТРАНСПОРТ РУСЕ 1 ЕАД, ЕИК 200635998 в ОБЩИНСКИ ТРАНСПОРТ РУСЕ АД, ЕИК 117690845 по смисъла на чл.262 от Търговския закон (ТЗ). В резултат на вливането цялото имущество на ОБЩИНСКИ ТРАНСПОРТ РУСЕ 1 ЕАД да премине към ОБЩИНСКИ ТРАНСПОРТ РУСЕ АД и ОБЩИНСКИ ТРАНСПОРТ РУСЕ 1 ЕАД да се прекрати без ликвидация.

2. Овластява изпълнителния директор на ОБЩИНСКИ ТРАНСПОРТ РУСЕ 1 ЕАД да подаде уведомление относно преобразуването до Национална агенция за приходите на основание чл.77 от Данъчно-осигурителния процесуален кодекс.

3. Овластява изпълнителния директор на ОБЩИНСКИ ТРАНСПОРТ РУСЕ 1 ЕАД да преговаря и сключи от името на дружеството Договор за преобразуване с ОБЩИНСКИ ТРАНСПОРТ РУСЕ АД в съответствие с изискванията на чл.262д-262ж ТЗ, който договор ще бъде предмет на одобрение от едноличния собственик на капитала на ОБЩИНСКИ ТРАНСПОРТ РУСЕ 1 ЕАД, с отделно решение по смисъла на чл.262о ТЗ.

4. Предвид необходимостта от назначаване на нарочен проверител, който да провери Договора за преобразуване и капитала на приемащото дружество, едноличният собственик на капитала дава съгласие да бъде назначен общ проверител за двете дружества, участващи в преобразуването.

5. Определя регистриран одитор Наталия Минчева Пенева с рег. № 582, за проверител по смисъла на чл.262л ТЗ, който да изготви докладите по чл.262м и чл.262ф ТЗ. На основание чл.262л, ал.2 ТЗ следва да бъде поискано назначаването на определения общ проверител от длъжностното лице по регистрацията към Агенция по вписванията.

6. На основание чл.262и, ал.4 ТЗ дава изрично съгласие да не бъде съставян писмен доклад за преобразуването от управителните органи на ОБЩИНСКИ ТРАНСПОРТ РУСЕ 1 ЕАД и ОБЩИНСКИ ТРАНСПОРТ РУСЕ АД.

7. На основание чл.263к, ал.1 ТЗ приемащото дружество ОБЩИНСКИ ТРАНСПОРТ РУСЕ АД да управлява отделно преминалото върху него имущество на преобразуващото се дружество ОБЩИНСКИ ТРАНСПОРТ РУСЕ 1 ЕАД, за срок от 6 (шест) месеца, считано от момента на вписване на преобразуването в Търговския регистър към Агенция по вписванията. В този срок всеки кредитор на участващо в преобразуването дружество, чието вземане не е обезпечено и е възникнало преди датата на преобразуването, може да поиска изпълнение или обезпечение съобразно правата си и ако искането не бъде удовлетворено, кредиторът има право на предпочтително удовлетворение от правата, принадлежащи на неговия длъжник, както и да поиска от съда да допусне надлежно обезпечение на вземането чрез запор или възбрана.

8. Овластява изпълнителния директор на ОБЩИНСКИ ТРАНСПОРТ РУСЕ 1 ЕАД да извърши всички необходими правни и фактически действия, във връзка с предстоящото вливане, включително да подписва от името и за сметка на дружеството всякакви документи, декларации и др., необходими за реализиране на процедурата по вливане.

 Упълномощава и възлага на Светлозар Георгиев Симеонов и Кристиян Кристиянов Галев, представители на ОБЩИНСКИ ТРАНСПОРТ РУСЕ 1 ЕАД в общото събрание на акционерите на ОБЩИНСКИ ТРАНСПОРТ РУСЕ АД, и представители на Община Русе в Общото събрание на акционерите на ОБЩИНСКИ ТРАНСПОРТ РУСЕ АД, на предстоящото заседание на общото събрание на акционерите на дружеството да гласуват „За“ по формулираните в поканата проекти на решения:

1. Общото събрание на акционерите (ОСА) реши, с цел опростяване на правната и административна структура, оптимизиране на дейността и улесняване и подобряване на управленските процеси, да се инициира процедура по преобразуване под формата на вливане на ОБЩИНСКИ ТРАНСПОРТ РУСЕ 1 ЕАД, ЕИК 200635998 в ОБЩИНСКИ ТРАНСПОРТ РУСЕ АД, ЕИК 117690845 по смисъла на чл.262 от Търговския закон (ТЗ). В резултат на вливането цялото имущество на ОБЩИНСКИ ТРАНСПОРТ РУСЕ 1 ЕАД ще премине към ОБЩИНСКИ ТРАНСПОРТ РУСЕ АД и ОБЩИНСКИ ТРАНСПОРТ РУСЕ 1 ЕАД ще се прекрати без ликвидация.

2. Овластява изпълнителния директор на ОБЩИНСКИ ТРАНСПОРТ РУСЕ АД да подаде уведомление относно преобразуването до Национална агенция за приходите на основание чл.77 от Данъчно-осигурителния процесуален кодекс.

3. Овластява изпълнителния директор на ОБЩИНСКИ ТРАНСПОРТ РУСЕ АД да преговаря и сключи от името на дружеството Договор за преобразуване с ОБЩИНСКИ ТРАНСПОРТ РУСЕ 1 ЕАД в съответствие с изискванията на чл.262д-262ж ТЗ, който договор ще бъде предмет на одобрение от ОСА на ОБЩИНСКИ ТРАНСПОРТ РУСЕ АД, с отделно решение по смисъла на чл.262о ТЗ.

4. Предвид необходимостта от назначаване на нарочен проверител, който да провери Договора за преобразуване и капитала на приемащото дружество, ОСА дава съгласие да бъде назначен общ проверител за двете дружества, участващи в преобразуването.

5. Определя регистриран одитор Наталия Минчева Пенева с рег. № 582, за проверител по смисъла на чл.262л ТЗ, който да изготви докладите по чл.262м и чл.262ф ТЗ. На основание чл.262л, ал.2 ТЗ следва да бъде поискано назначаването на определения общ проверител от длъжностното лице по регистрацията към Агенция по вписванията.

6. На основание чл.262и, ал.4 ТЗ дава изрично съгласие да не бъде съставян писмен доклад за преобразуването от управителните органи на ОБЩИНСКИ ТРАНСПОРТ РУСЕ 1 ЕАД и ОБЩИНСКИ ТРАНСПОРТ РУСЕ АД.

7. На основание чл.263к, ал.1 ТЗ приемащото дружество ОБЩИНСКИ ТРАНСПОРТ РУСЕ АД да управлява отделно преминалото върху него имущество на преобразуващото се дружество ОБЩИНСКИ ТРАНСПОРТ РУСЕ 1 ЕАД, за срок от 6 (шест) месеца, считано от момента на вписване на преобразуването в Търговския регистър към Агенция по вписванията. В този срок всеки кредитор на участващо в преобразуването дружество, чието вземане не е обезпечено и е възникнало преди датата на преобразуването, може да поиска изпълнение или обезпечение съобразно правата си и ако искането не бъде удовлетворено, кредиторът има право на предпочтително удовлетворение от правата, принадлежащи на неговия длъжник, както и да поиска от съда да допусне надлежно обезпечение на вземането чрез запор или възбрана.

8. Овластява изпълнителния директор на ОБЩИНСКИ ТРАНСПОРТ РУСЕ АД да извърши всички необходими правни и фактически действия, във връзка с предстоящото вливане, включително да подписва от името и за сметка на дружеството всякакви документи, декларации и др., необходими за реализиране на процедурата по вливане.

**4 Точка**

**Упълномощаване представляващия Община Русе в СД на дружеството да гласува за предоговаряне на банков кредит**

 **Чл.-кор. проф. Хр. Белоев:** Следваща точка 4-та упълномощаване представляващия Община Русе в дружеството да гласува за предоставяне на банков кредит.

 **Г-н Дим. Кънчев:** Иска ли някой да вземе отношение по материала? Няма. Процедура на гласуване.

**КВОРУМ – 46. С 45 гласа „за”, 1 „против” и 0 „въздържали се” се прие**

**РЕШЕНИЕ № 970**

 На основание чл. 21, ал. 1, т. 23 от ЗМСМА и чл. 71а от Устава на „СПЛЕНДИД“ АД, Общински съвет - Русе реши:

1. Упълномощава Искрен Маринов Илиев, представляващ Община Русе, в качеството й на член на Съвета на директорите на „СПЛЕНДИД“ АД, да гласува „за“ получаването на банков кредит от дружеството в размер на 45 хиляди лева, лихва - до 5 %, самоучастие – не повече от 15% и с обезпечение: втора ипотека на магазина за промишлени стоки с РЗП 84,67 кв. м. по ул. „Александровска“ № 51 и залог на приходите от наем на магазина за целия срок на договора.

**5 Точка**

**Съгласие за обезщетяване наследниците на Дана и Пеню Николови Беневи с имот, представляващ земеделска земя с идентификатор 63427.112.123 в местността „Гарван бюлюк“, землище на кв. „Долапите“, град Русе, съгласно чл. 45ж от ППЗСПЗЗ, във връзка с чл. 10б, ал. 1 от ЗСПЗЗ и §27, ал. 2, т. 3 от ПЗР към ЗИД СЗПЗЗ**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Предложението е по искане на директорът на Общинска служба земеделие, разгледано е на комисия общинска собственост и е подкрепено там. Поддържам предложението.

 **Чл.-кор. проф. Хр. Белоев:** Благодаря. Въпроси и изказвания? Няма, гласуваме точката.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 971**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 45ж, ал. 1, ал. 2 и ал. 6 от ППЗСПЗЗ, във връзка с чл. 10б, ал. 1 от ЗСПЗЗ, §27, ал. 2, т. 3 от ПЗР на ЗИДЗСПЗЗ (обн. ДВ, бр. 62/2010 г.), Протокол №32/11.09.2018 г. и мотивирано искане от Началника на Общинска служба „Земеделие“ – град Русе, Общински съвет - Русе реши:

 1. Дава съгласие за обезщетяване наследниците на Дана и Пеню Николови Беневи с поземлен имот, общинска собственост, представляващ земеделска земя с идентификатор 63427.112.123 по Кадастралната карта и кадастралните регистри на град Русе, с площ от 1,814 дка, в местността „Гарван бюлюк“, землище на кв. „Долапите“, град Русе, трайно предназначение на територията: Земеделска, начин на трайно ползване: Нива, пета категория при неполивни условия.

 2. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**6 Точка**

**Откриване на процедура за продажба на недвижим имот – частна общинска собственост, намиращ се в землището на гр. Русе, местност „Под Левента“, по реда на чл. 35, ал. 1 от Закона за общинската собственост**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Стандартна процедура търг по чл. 35, ал. 1, поддържам предложението.

 **Чл.-кор. проф. Хр. Белоев:** Благодаря. Въпроси и изказвания по точката? Няма, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 972**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал. 9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Допълва годишната програма за управление и разпореждане с имотите-общинска собственост за 2018 г. с продажбата на поземлен имот с идентификатор 63427.156.2357 по кадастралната карта и кадастралните регистри на гр. Русе, Община Русе с площ 569 кв.м., намиращ се в землището на гр. Русе, Община Русе, местност „Под Левента“, с трайно предназначение на територията: Земеделска, с начин на трайно ползване: За земеделски труд и отдих (съгласно §4 от Предходни и заключителни разпоредби на Закона за собствеността и ползването на земеделски земи), категория на земята при неполивни условия: 5 (пет), предмет на акт за частна общинска собственост №8689/29.08.2018 г., вписан под №8, том 28, н. д. 5693, дв. вх. 11265, вх. №11564 от 03.09.2018 г. по описа на Службата по вписвания – Русе, с прогнозен приход от продажбата в размер на 27 318,00 лв. (двадесет и седем хиляди триста и осемнадесет лева).

 2. Дава съгласие за продажба чрез публичен търг с явно наддаване на общински поземлен имот с идентификатор 63427.156.2357 по кадастралната карта и кадастралните регистри на гр. Русе, Община Русе с площ 569 кв.м., намиращ се в землището на гр. Русе, Община Русе, местност „Под Левента“, с трайно предназначение на територията: Земеделска, с начин на трайно ползване: За земеделски труд и отдих (съгласно §4 от Предходни и заключителни разпоредби на Закона за собствеността и ползването на земеделски земи), категория на земята при неполивни условия: 5 (пет), предмет на акт за частна общинска собственост №8689/29.08.2018 г., вписан под №8, том 28, н. д. 5693, дв. вх. 11265, вх. №11564 от 03.09.2018 г. по описа на Службата по вписвания – Русе, с начална тръжна продажна цена в размер на 27 318,00 лв. (двадесет и седем хиляди триста и осемнадесет лева), без дължими данъци и такси;

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**7 Точка**

**Учредяване възмездно право на надстрояване на сграда – частна собственост, изградена в общински имот по ул. „Видин“№21, гр. Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Искането е от Лаборатория „Здраве 99“ за надстрояване на 2 нови етажа на съществуваща сграда по ул. „Видин“№21. Считаме, че искането е законосъобразно.

 **Чл.-кор. проф. Хр. Белоев:** Благодаря. Въпроси и изказвания по точката? Няма, режим на гласуване.

**КВОРУМ – 49. С 44 гласа „за”, 0 „против” и 5 „въздържали се” се прие**

**РЕШЕНИЕ № 973**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 8, ал. 1 и ал. 9, чл. 38, ал. 2 и ал. 4; чл. 41, ал. 2 от ЗОС; чл. 26, ал. 1, т. 3 и чл. 42, ал. 2 от Наредба № 1 за общинската собственост на Общински съвет – Русе и Протокол № 32/11.09.2018 г. на Комисията по общинска собственост, Общински съвет – Русе реши:

1. Допълва годишната програма за управление и разпореждане с имотите - общинска собственост през 2018 г. с учредяване на възмездно право на надстрояване за изграждане на две нива (етажи) със следните параметри: втори етаж със ЗП 235,62 кв. м и трети етаж със ЗП 235,62 кв. м, с РЗП на надстройката 471,24 кв. м, към сграда с идентификатор: 63427.2.250.2 по кадастралната карта и кадастралните регистри на гр. Русе, собственост на „Самостоятелна медико-диагностична лаборатория - Здраве-99“ – ООД, ЕИК 117109635, разположена в общински поземлен имот с идентификатор: 63427.2.250, с площ 530 кв. м, намиращ се в гр. Русе, ул. „Видин“ № 21, обект на АЧОС № 7135/17.01.2014 г., вписан в СВп-Русе под № 150, т. 2, дело № 328, вх. рег. № 700 от 24.01.2014 г., с прогнозен приход от учредяване на правото на надстрояване в размер на 117973 лв. (сто и седемнадесет хиляди деветстотин седемдесет и три лева), без дължими данъци и такси;

2. Дава съгласие за учредяване възмездно право на надстрояване на „Самостоятелна медико-диагностична лаборатория - Здраве-99“ – ООД, ЕИК 117109635 за изграждане на две нива (етажи) със следните параметри: втори етаж със ЗП 235,62 кв. м и трети етаж със ЗП 235,62 кв. м, с РЗП на надстройката 471,24 кв. м към сграда с идентификатор: 63427.2.250.2 по кадастралната карта и кадастралните регистри на гр. Русе, собствена на дружеството приобретател, разположена в общински поземлен имот с идентификатор: 63427.2.250, с площ 530 кв. м, намиращ се в гр. Русе, ул. „Видин“ № 21, обект на АЧОС № 7135/17.01.2014 г., вписан в СВп-Русе под № 150, т. 2, дело № 328, вх. рег. № 700 от 24.01.2014 г., срещу заплащане от страна на „Самостоятелна медико-диагностична лаборатория - Здраве-99“ – ООД, ЕИК 117109635 на цена в размер на 117973 лв. (сто и седемнадесет хиляди деветстотин седемдесет и три лева), без дължими данъци и такси.

Дължимите данъци и такси са за сметка на приобретателя.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**8 Точка**

**Откриване процедура за провеждане на публичен търг с явно наддаване за продажба на недвижим имот – частна общинска собственост, намиращ се в местността „Касева чешма“, землище на гр. Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Стандартна процедура, търг по чл. 35, ал. 1 от ЗОС, поддържам предложението.

 **Чл.-кор. проф. Хр. Белоев:** Благодаря. Въпроси и изказвания по точката? Няма, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 974**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 8, ал. 1 и ал. 9, чл. 35, ал. 1 и чл. 41, ал. 2 от ЗОС; чл. 26, ал. 1, т. 1 и чл. 30 от Наредба № 1 за общинската собственост на Общински съвет – Русе; Протокол № 32/11.09.2018 г. на Комисията по общинска собственост и заявление вх. № ОИ-10-49/25.04.2018 г., Общински съвет – Русе реши:

1. Допълва годишната програма за управление и разпореждане с имотите - общинска собственост през 2018 г. с продажба на:

поземлен имот с идентификатор: 63427.149.363 по кадастралната карта и кадастралните регистри на гр. Русе, с площ 465 кв. м, трайно предназначение на територията: земеделска, начин на трайно ползване: за земеделски труд и отдих (съгласно § 4 от ПЗР на ЗСПЗЗ), пета категория при неполивни условия, находящ се в землището на гр. Русе, местност „Касева чешма“, с номер по предходен план: 442, предмет на АЧОС № 8670/06.08.2018 г., вписан в СВп-Русе под № 100, том 24, дело № 4965, вх. рег. № 10303/09.08.2018 г., с прогнозен приход от продажбата в размер на 13764,00 лв. (тринадесет хиляди седемстотин шестдесет и четири лева), без дължими данъци и такси;

1. Дава съгласие за откриване процедура за провеждане на публичен търг с явно наддаване за продажба на:

поземлен имот с идентификатор: 63427.149.363 по кадастралната карта и кадастралните регистри на гр. Русе, с площ 465 кв. м, трайно предназначение на територията: земеделска, начин на трайно ползване: за земеделски труд и отдих (съгласно § 4 от ПЗР на ЗСПЗЗ), пета категория при неполивни условия, находящ се в землището на гр. Русе, местност „Касева чешма“, с номер по предходен план: 442, предмет на АЧОС № 8670/06.08.2018 г., вписан в СВп-Русе под № 100, том 24, дело № 4965, вх. рег. № 10303/09.08.2018 г., с начална тръжна продажна цена 13764,00 лв. (тринадесет хиляди седемстотин шестдесет и четири лева), без дължими данъци и такси.

Дължимите данъци и такси са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**9 Точка**

**Съгласие за продажба на общински терен от 5 кв.м. по улична регулация, приобщен към УПИ XX-487 в кв. 25 по регулационния план на село Николово, Община Русе**

 **Чл.-кор. проф. Хр. Белоев:** Госпожа Шилкова, заповядайте.

 **Г-жа Д. Шилкова:** Нямаше забележки към това предложение, поддържам го.

 **Чл.-кор. проф. Хр. Белоев:** Да, има положително становище от кмета Марийка Генова. Въпроси и изказвания по точката? Няма, режим на гласуване.

**КВОРУМ – 47 С 47 гласа „за”, 0 „против” и 0 „въздържали се” се прие**

**РЕШЕНИЕ № 975**

 На основание чл. 21, ал. 1, т. 8 и чл. 21, ал. 2 от ЗМСМА, чл. 6, ал. 1 и ал. 3 от ЗОС, §22, ал. 1, т. 1, буква „б“ от ЗР от ЗУТ, чл. 41, ал. 2 от ЗОС, Протокол №32/11.09.2018 г. на Комисията по общинска собственост, скица-проект за придаваемо място по улична регулация, във връзка със Заповед №РД-01-785/26.03.2018 г. на Кмета на Община Русе за одобряване на ПУП-ПРЗ на УПИ XX-487 в кв. 25 по регулационния план на село Николово, Община Русе, Общински съвет – Русе реши:

 1. Обявява придаваем терен от 5 кв.м. по улична регулация от ПИ №7073 – ул. „Липник“, село Николово, ЕКАТТЕ 51679, Община Русе, придаван към УПИ XX-487 в кв. 25, съобразно предвижданията на ПУП-ПРЗ, одобрен със Заповед №РД-01-785/26.03.2018 г. на Кмета на Община Русе, за частна общинска собственост.

 2. Да се продаде терен, общинска собственост, представляващ придаваема част от 5 кв.м. по улична регулация от ПИ №7073 – ул. „Липник“, приобщен към УПИ XX-487 в кв. 25 по регулационния план на село Николово, ЕКАТТЕ 51679, Община Русе на Станимир Минков Ангелов, след заплащане на Община Русе цена в размер на 72,00 лева (седемдесет и два лева) и дължимите данъци и такси.

 3. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**10 Точка**

**Откриване процедура за провеждане на публичен търг с явно наддаване за продажба на недвижим имот – частна общинска собственост, представляващ поземлен имот с идентификатор 63427.216.364 по Кадастралната карта и кадастралните регистри на град Русе, находящ се в местността „Бъзов дол“, землище на кв. „Долапите“, град Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Отново търг по чл. 35, ал. 1 от ЗОС, поддържам предложението.

 **Чл.-кор. проф. Хр. Белоев:** Благодаря. Въпроси и изказвания? Няма, режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 976**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 9 от ЗОС, чл. 35, ал. 1 и чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Общински съвет – Русе реши:

 1. Допълва годишната програма за управление и разпореждане с имотите – общинска собственост за 2018 г. с продажба на недвижим имот – частна общинска собственост, представляващ поземлен имот с идентификатор 63427.216.364 по Кадастралната карта и кадастралните регистри на град Русе /КККР/, с площ 599 кв.м., находящ се в местността „Бъзов дол”, землище на кв. „Долапите“, град Русе, трайно предназначение на територията: Земеделска, начин на трайно ползване: За земеделски труд и отдих /съгласно по §4 от ПЗР на ЗСПЗЗ/, предмет на Акт №8685/28.08.2018 г. за частна общинска собственост, вписан под №160, том 27, вх. рег. №11485/31.08.2018 г. по описа на Служба по вписванията – град Русе към Агенция по вписванията, с прогнозен приход от продажбата в размер на 6 051,30 лева /шест хиляди петдесет и един лева и тридесет стотинки/, без дължими данъци и такси.

 2. Дава съгласие за откриване процедура за провеждане на публичен търг с явно наддаване за продажба на недвижим имот – частна общинска собственост, представляващ поземлен имот с идентификатор 63427.216.364 по Кадастралната карта и кадастралните регистри на град Русе /КККР/, с площ 599 кв.м., находящ се в местността „Бъзов дол”, землище на кв. „Долапите“, град Русе, трайно предназначение на територията: Земеделска, начин на трайно ползване: За земеделски труд и отдих /съгласно по §4 от ПЗР на ЗСПЗЗ/, предмет на Акт №8685/28.08.2018 г. за частна общинска собственост, вписан под №160, том 27, вх. рег. №11485/31.08.2018 г. по описа на Служба по вписванията – град Русе към Агенция по вписванията, с начална тръжна продажна цена 6 051,30 лева /шест хиляди петдесет и един лева и тридесет стотинки/, без дължими данъци и такси.

 Дължимите данъци и такси са за сметка на спечелилият участник – купувач.

**11 Точка**

**Промяна в списъците с общински жилища**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Нямаше забележки към предложението, поддържам го**.**

 **Чл.-кор. проф. Хр. Белоев:** Благодаря. Въпроси и изказвания по точката? Няма, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 977**

На основание чл. 21, ал. 2, във връзка с чл. 21, ал. 1, т 8 от Закона за местното самоуправление и местната администрация и чл. 42, ал.1 и ал. 2 от Закона за общинската собственост, чл. 12, ал. 1, ал. 2 и ал. 4 от Наредба №6 на Общински съвет – Русе за условията и реда за установяване на жилищни нужди, настаняване под наем и разпореждане с жилища – общинска собственост, Общинският съвет реши:

1.Приема допълнение на Списък №3 на общинските жилища от резервния фонд, утвърден от Общински съвет – Русе с Решение №774, прието с протокол №31/22.02.2018 г. (изменено с Решение №937, прието с протокол №37/13.09.2018 г. на Общински съвет – Русе), както следва:

1.1. създава нова точка №142 – жилищен контейнер – сандвич панел, с размери Ш300 см./Д900 см./В240 см., разположен в поземлен имот с идентификатор 63427.4.1888 по Кадастралната карта и кадастралните регистри на гр. Русе, с площ от 576 кв.м., с трайно предназначение на територията: Урбанизирана, с начин на трайно ползване: Ниско застрояване, представляващ УПИ II – за жилищно строителство, от кв.586 по регулационния план на гр. Русе, с административен адрес гр. Русе, ул. „Йосиф Дайнелов“ №117, 119, предмет на АЧОС №8439/03.10.2017 г.

2. Приема изменение на Списък №1 на общинските жилища за настаняване под наем на граждани с установени жилищни нужди, утвърден от Общински съвет – Русе с Решение №774, прието с протокол №31/22.02.2018 г. (изменено с Решение №937, прието с протокол №37/13.09.2018 г. на Общински съвет – Русе), както следва:

2.1. премахва от раздел А.Апартаменти точка №338 – жилищен имот, представляващ апартамент, с административен адрес гр. Русе, ж.к. „Родина“, бл. „Гребенец“, вх. 1, ет. 1, ап. 2, предмет на АЧОС №1380/26.05.1997 г.

3.Приема допълнение на Списък №2 на общинските жилища от ведомствения фонд, утвърден от Общински съвет – Русе с Решение №774, прието с протокол №31/22.02.2018 г. (изменено с Решение №937, прието с протокол №37/13.09.2018 г. на Общински съвет – Русе), както следва:

3.1. създава нова точка №44 – жилищен имот, представляващ апартамент, с административен адрес гр. Русе, ж.к. „Родина“, бл. „Гребенец“, вх. 1, ет. 1, ап. 2, предмет на АЧОС №1380/26.05.1997 г.

**12 Точка**

**Прекратяване на съсобственост чрез продажба на частта на Общината в съсобствен недвижим имот, намиращ се в гр. Русе, ул. „Тодор Каблешков“№7**

 **Чл.-кор. проф. Хр. Белоев:** Госпожа Шилкова, заповядайте.

 **Г-жа Д. Шилкова:** Предлагаме прекратяване на съсобствеността чрез изкупуване на дела на общината. Общината е с по-малкия дял от имота.

 **Чл.-кор. проф. Хр. Белоев:** Благодаря. Въпроси и изказвания? Няма, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 978**

 На основание чл. 21, ал. 1, т. 8 и чл. 21, ал. 2 от ЗМСМА; чл. 36 от ЗС; чл. 8, ал. 9, чл. 36, ал. 1, т. 2 и чл. 41, ал. 2 от ЗОС, чл. 26, ал. 1, т. 1, чл. 34, ал. 1, т. 2 и чл. 34, ал. 3 от Наредба № 1 за общинската собственост на ОбС-Русе, протокол № 32/11.09.2018 г. на Комисията по общинска собственост, Общинският съвет реши:

1. Допълва Годишната програма за управление и разпореждане с имотите -общинска собственост за 2018 г. с продажба на общински дял, предмет на АОС № 8687/28.08.2018 г. от недвижим имот, намиращ се в гр. Русе, ул. „Тодор Каблешков“ № 7, представляващ 194,55/509 ид. част от ПИ с идентификатор 63427.2.2986 по Кадастрална карта на гр. Русе, целия с площ 509 кв.м., с прогнозен приход от продажба в размер на 58 000 лева, без включени дължими данъци и такси.

 2. Дава съгласие за прекратяване на съсобствеността между Община Русе от една страна и Ана Георгиева Ангелова от друга страна, чрез продажба на частта на Общината, представляваща 194,55/509 ид. част от ПИ с идентификатор 63427.2.2986 по Кадастрална карта на гр. Русе, намиращ се в гр. Русе, ул. „Тодор Каблешков“ № 7, предмет на АОС № 8687/28.08.2018 г., вписан под № 112, т. 27, н.д. 5599, вх. рег. № 11412/30.08.2018 г. в Службата по вписванията - гр. Русе към Агенцията по вписванията, срещу заплащане от Ана Георгиева Ангелова, на цена в размер на 58 000 лв., без включени дължими данъци и такси.

 Дължимите данъци и такси са за сметка на купувача.

 Решението подлежи на обжалване чрез ОбС-Русе пред Административен съд-Русе в 14-дневен срок от съобщаването му по реда на АПК.

**13 Точка**

**Откриване процедура за продажба на недвижим имот – частна общинска собственост, намиращ се в гр. Русе, кв. „Дружба“-II, ул. „Генерал Кутузов“№36А по реда на чл. 35, ал. 1 от Закона за общинската собственост**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Поддържам предложението във вида, в който е внесено.

 **Чл.-кор. проф. Хр. Белоев:** Благодаря. Въпроси и изказвания по точката? Няма, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 979**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал. 9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Допълва годишната програма за управление и разпореждане с имотите - общинска собственост за 2018 г. с продажбата на поземлен имот с идентификатор 63427.4.1133 по кадастралната карта и кадастралните регистри на гр. Русе с площ 885 кв.м., намиращ се в гр. Русе, кв. „Дружба“ - II, ул. „Генерал Кутузов“ №36А, с трайно предназначение на територията: Урбанизирана, с начин на трайно ползване: Ниско застрояване (до 10 м.), предмет на акт за частна общинска собственост №8672/06.08.2018 г., вписан под №105, том 24, н. д. 4970, дв. вх. 10041, вх. №10302 от 09.08.2018 г. по описа на Службата по вписвания - Русе, с прогнозен приход от продажбата в размер на 45 100,00 лева (четиридесет и пет хиляди и сто лева).

 2. Дава съгласие за продажба чрез публичен търг с явно наддаване на общински поземлен имот с идентификатор 63427.4.1133 по кадастралната карта и кадастралните регистри на гр. Русе с площ 885 кв.м., намиращ се в гр. Русе, кв. „Дружба“ – II, ул. „Генерал Кутузов“ №36А, с трайно предназначение на територията: Урбанизирана, с начин на трайно ползване: Ниско застрояване (до 10 м.), предмет на акт за частна общинска собственост №8672/06.08.2018 г., вписан под №105, том 24, н. д. 4970, дв. вх. 10041, вх. №10302 от 09.08.2018 г. по описа на Службата по вписвания - Русе, с начална тръжна продажна цена в размер на 45 100,00 лева (четиридесет и пет хиляди и сто лева), без дължими данъци и такси;

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**14 Точка**

**Отдаване под наем на част от първи етаж на сграда – публична общинска собственост, с административен адрес гр. Русе, ул. Братя Миладинови“37**

 **Чл.-кор. проф. Хр. Белоев:** Госпожа Шилкова, заповядайте.

 **Г-жа Д. Шилкова:** Предложението касае търг на 4 стаи на 1 етаж в закритото училище „Пейо Яворов“. Има заявено искане от „Приста скаут“ за учебен център за деца. Знаете, че закритите училища има специфика при отдаването под наем, тук няма законова пречка.

 **Чл.-кор. проф. Хр. Белоев:** Благодаря. Въпроси и изказвания? Няма, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 980**

 На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 1 и 2 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 18 и ал. 5, чл. 3, 4 и 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

 Дава съгласие да бъде проведен публичен търг с явно наддаване, за отдаване под под наем за срок от десет години, на част от първия етаж на масивна четириетажна сграда, с идентификатор по КККР на гр. Русе 63427.2.3251.1, която част представлява помещения №101, №103, №104 и №105, с обща площ 180 кв. м, цялата сграда със застроена площ 585 кв. м, с предназначение – сграда за образование, описана в Акт за публична общинска собственост № 7075/07.10.2013 г., с административен адрес гр. Русе, ул. „Братя Миладинови“ №37, която част се отдава под наем като учебен център за деца, с начална тръжна месечна наемна цена – 92,00 лв. (деветдесет и два лева) без включен ДДС, при спазване на чл. 305, ал. 1 от ЗПУО.

**15 Точка**

**Отдаване под наем на част от самостоятелен обект в сграда – частна общинска собственост за клуб на сдружение „Спортен модел – клуб „Приста“**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Поддържаме предложението и приемаме корекцията на Комисия Младежта и спорта и ЗОРС срокът да бъде 10 години.

 **Чл.-кор. проф. Хр. Белоев:** Благодаря. Въпроси и изказвания? Гласуваме точката.

**КВОРУМ – 49. С 48 гласа „за”, 0 „против” и 1 „въздържали се” се прие**

**РЕШЕНИЕ № 981**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 14, ал. 6 от Закона за общинската собственост, във връзка с чл. 15, ал. 6 от Наредба № 1 на Общинския съвет - Русе за общинската собственост, във връзка с чл. 1, т. 2, чл. 2, ал. 1, т. 21, чл. 3, чл. 4 и чл. 5 от Наредба №2 на Общинския съвет - Русе за начални цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да се отдаде под наем за срок от десет години на Сдружение „Спортен модел – клуб Приста“, БУЛСТАТ 117062541, част от самостоятелен обект в сграда – частна общинска собственост, с идентификатор по Кадастралната карта на гр. Русе 63427.2.5512.1.12, с административен адрес: гр. Русе, бул. „Цар Фердинанд“ №3А, ет.5, предмет на АЧОС №6675/09.04.2012 г., която част представлява – стая №2, стая №3, стая №4, стая №5, стая №6 и стая №7, с обща площ 109,00 кв. м, отдавани под наем като клуб на сдружението и месечна наемна цена – 46,04 лв. без включен ДДС, без извършване на икономическа дейност по смисъла на § 1, т. 13 от Допълнителните разпоредби към Закона за държавните помощи.

**16 Точка**

**Провеждане на публичен търг с явно наддаване за отдаване под наем на части от терени – публична общинска собственост, за разполагане на преместваеми обекти по чл. 56 от ЗУТ**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Търг за преместваеми обекти по чл. 56 от ЗУТ, нямаше забележки по предложението.

 **Чл.-кор. проф. Хр. Белоев:** Благодаря. Въпроси и изказвания по точката? Няма, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 982**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1 и 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, т.33, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

 Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:

 1. Част от терен – публична общинска собственост, за поставяне на преместваем обект –– павилион за продажба на цветя №8, находящ се в гр. Русе, ЦГЧ, между сградата на Общината и ж. бл. „Ларго“, с площ от 6,00 кв. м. с начална тръжна месечна наемна цена – 77.30 лв.(Седемдесет и седем лева и тридесет стотинки), без включен ДДС.

 2. Част от терен – публична общинска собственост, за поставяне на преместваем обект – павилион за продажба на цветя №4, находящ се в гр. Русе, ЦГЧ , между сградата на Общината и ж. бл. „Ларго“, с площ от 6,00 кв. м с начална тръжна месечна наемна цена – 77,30 лв.(Седемдесет и седем лева и тридесет стотинки), без включен ДДС.

 3. Част от терен – публична общинска собственост, за поставяне на преместваем обект –павилион за продажба на цветя № 4, находящ се в гр. Русе, ЦГЧ, при градинката на ул. „Хан Крум“ , пред Младежкия център, с площ от 6,00 кв. м, с начална тръжна месечна наемна цена - 77,30 лв.(Седемдесет и седем лева и тридесет стотинки), без включен ДДС.

 4. Част от терен – публична общинска собственост, за поставяне на преместваем обект – павилион за продажба на цветя № 2, находящ се в гр. Русе, при градинката на ул. „Хан Крум“, пред Младежкия център, с площ от 6,00 кв. м, с начална тръжна месечна наемна цена – 77,30 лв.(Седемдесет и седем лева и тридесет стотинки), без включен ДДС.

 5. Част от терен – публична общинска собственост, за поставяне на преместваем обект – павилион за продажба на пакетирани стоки и цигари, находящ се в гр. Русе, ул. „Плиска“ , пред бл. „ Перла“, т.1401 от Общата схема на преместваемите обекти по чл.56 от ЗУТ, обслужващи търговията на територията на гр. Русе, с площ от 6,00 кв. м., с начална тръжна месечна наемна цена- 47,00 лв.(Четиридесет и седем лева), без включен ДДС.

 6. Част от терен – публична общинска собственост, за поставяне на щанд за продажба на сладолед, находящ се в гр. Русе, Парк на младежта, вляво от Вазата, УПИ ХХХVI, с площ от 6,00 кв. м., с начална тръжна месечна наемна цена – 183,00 лв.(Сто осемдесет и три лева), без включен ДДС.

**17 Точка**

**Отдаване под наем на част от самостоятелен обект в сграда – частна общинска собственост за клуб на сдружение „Съюз на пенсионерите – 2004“**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Отдаваме помещение за клуб на пенсионера на Сдружение „Съюз на пенсионерите – 2004“, поддържам предложението.

 **Чл.-кор. проф. Хр. Белоев:** Благодаря. Въпроси и изказвания? Няма, режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 983**

 На основание чл.21, ал.2, във връзка с чл.21, ал.1, т.8 от Закона за местното самоуправление и местната администрация, във връзка с чл.14, ал. 6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с раздел І, чл.1, т.2, чл.2, ал.1, т.21, раздел ІІ, чл. 3, чл. 4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да се отдаде под наем за срок от пет години на Сдружение „Съюз на пенсионерите - 2004“, БУЛСТАТ 131363641, част от самостоятелен обект в сграда - частна общинска собственост, с идентификатор по Кадастралната карта на гр. Русе 63427.2.3365.1.3, с административен адрес: гр. Русе, пл. „Александър Стамболийски“ ет.-1, която част представлява помещение №1, предмет на АЧОС №7487/14.08.2015г., с площ от 88,50 кв. м., за клуб на сдружението и месечна наемна цена – 31,15 лв. без включен ДДС, без извършване на икономическа дейност по смисъла на § 1, т. 13 от Допълнителните разпоредби към Закона за държавните помощи.

**18 Точка**

**Приемане на Наредба за изменение и допълнение на Наредба №16 на Общински съвет – Русе**

 **Чл.-кор. проф. Хр. Белоев:** Мариан Савов, заповядай.

 **Г-н М. Савов:** Уважаеми господин Председател, уважаеми господин Кмет, дами и господа общински съветници, предложените промени се налагат от факта, че предстои монтиране на Ледена пързалка на територията на Община Русе. Предложението беше подробно обсъдено по различните комисии. Фактически не настъпиха някакви предложения за промени в цените, така че ние предлагаме на вашето внимание да гласувате така предложените цени. Благодаря.

 **Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване по точката.

**КВОРУМ – 49. С 48 гласа „за”, 0 „против” и 1 „въздържали се” се прие**

**РЕШЕНИЕ № 984**

На основание чл. 21, ал. 2, във връзка с чл. 21, ал. 1, т. 7 от ЗМСМА, чл. 9 от ЗМДТ във връзка с чл. 6, ал. 2 от ЗМДТ, Общински съвет - Русе реши:

Приема Наредба за изменение и допълнение на Наредба № 16 на Общински съвет – Русе за определянето и администрирането на местните такси, цени на услуги и права на територията на Община Русе, със следното съдържание:

§ 1. Чл. 59, ал. 1, т. 44 се изменя така: „Цени за заплащане на право на поставяне на РИЕ /Рекламно-информационни елементи/ и други видове външна реклама, рекламни услуги, сцени и видове атракции.“

§ 2 Чл. 59, ал. 1, т. 44.1 се изменя така: „Цени за заплащане на право на поставяне на РИЕ /Рекламно-информационни елементи/ и други видове външна реклама“.

§ 3. Чл. 59, ал. 1, т. 44.2 се изменя така: „Цени за рекламни услуги и сцени“.

§ 4. В чл. 59, ал. 1, т. 44 се създава се нова подточка 44.3 със следният текст „Цени за видове атракции“ с отделни подточки.

§ 5. Създава се Буква „а“ към чл. 59, ал. 1, т.44.3 със следният текст „Цени за ползване на Ледена пързалка и други свързани услуги“, както следва:

|  |  |  |
| --- | --- | --- |
| 44.3. буква „а“ | Цени за ползване на Ледена пързалка и други свързани услуги | Цена с ДДС, лв.  |
|  | Входен билет за посетители | 5.00 лв. / час |
|  | Входен билет за деца и ученици  | 3.00 лв. /час |
|   | Наем на кънки  | 2,00 лв. / час |
|   | Предплатен абонамент за деца и ученици 10 бр. сесии /входен билет и наем кънки/ | 40.00 лв. / за 10 бр. посещения по 1 час.  |
|   | Предплатен абонамент за посетители за 10 бр. сесии /входен билет и наем кънки/ | 56,00 лв. / за 10 бр. посещения по 1 час. |
|   | Цена за наем на Ледена пързалка за организирани прояви /за вход и кънки/ | 350,00 лв. /на час |
|   | Цена за групови посещения над 6 души /входен билет и наем кънки/ | 5,00 лв. / на час / на посетител |

§ 6. Създава се нов Параграф 26 в ПЗР на Наредба № 16 на ОбС-Русе „§26. Наредбата за изменение и допълнение на Наредба № 16, приета с решение № 984 по протокол № 38 от 18.10.2018 г. на ОбС-Русе влиза в сила от 15.11.2018г.”

**19 Точка**

**Приемане на Наредба за изменение и допълнение на Наредба №16 за определяне и администрирането на местните такси и цени на услуги и права на територията на Община Русе**

 **Чл.-кор. проф. Хр. Белоев:** Кой ще докладва? Кой докладва точка 19? ( коментар от зала не се чува) Не, не, тя не може да я докладва. Не, Григоров само поддържате ли предложението?

 **Г-н Пл. Стоилов:** Уважаеми господин Председател, по точка 19 предложението, което е за приемане на Наредба за изменение и допълнение на Наредба №16 за определяне и администриране на местните такси и цени на услуги и права на територията на Община Русе, точката е във връзка с искане на Регионалната библиотека „Любен Каравелов“. Разглеждана е по всички комисии, няма изразени мнения, поддържаме първоначалното предложение. Теодора, ти що стоиш там?

 **Чл.-кор. проф. Хр. Белоев:** ( коментар от зала не се чува ) Ако има въпроси. Така, въпроси и изказвания по точката? Няма, режим на гласуване.

**Ръчно гласували:**

**Г-жа Йорданка Даневска – „за“;**

**Г-жа Марияна Иванчева – „за“.**

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 985**

 На основание чл. 76, ал. 3, чл. 79 от АПК, чл. 21, ал. 1, т. 7 и ал. 2 от ЗМСМА, чл. 52, ал. 3 от Закона за обществените библиотеки и чл. 9 от Закона за местните данъци и такси, Общински съвет – Русе реши:

1. Приема Наредба за изменение и допълнение на Наредба №16 за определяне и администрирането на местните такси и цени на услуги и права на територията на община Русе, както следва:

§1. В чл. 53, б. „з“, в т. 4 „Копиране на библиотечни документи'' се правят следните изменения и допълнения:

1. Таксите по т. 4.3 ''Формат А4 – цветно копиране‘‘ **–** т. 4.3.1, т. 4.3.2, т. 4.3.3 и т. 4.3.4 се изменят, както следва:

|  |  |  |  |
| --- | --- | --- | --- |
| **4.3** | **Формат А4 – цветно копиране** | **услуга** | **цена** |
| 4.3.1 | под 50% цветно изображение | едностранно | 0.70 |
| 4.3.2 | под 50% цветно изображение | двустранно | 1.30  |
| 4.3.3 | над 50% цветно изображение  |  едностранно  | 1.00  |
| 4.3.4 | над 50% цветно изображение | двустранно | 1.90  |

2. Допълва се нова точка 4.4 „**Формат А3 – цветно копиране“ , както следва:**

|  |  |  |  |
| --- | --- | --- | --- |
| **4.4.** | **Формат А3 – цветно копиране** | **услуга** | **цена** |
| 4.4.1 | под 50% цветно изображение | едностранно | 1.30 |
| 4.4.2 | под 50% цветно изображение | двустранно | 2.50  |
| 4.4.3 | над 50% цветно изображение | едностранно | 2.00 |
| 4.4.4 | над 50% цветно изображение | двустранно | 4.00 |

§ 2. В чл. 59 , ал.1 отпадат т. 28, 28.1., 28.2. б. „а“ и б. „б“.

**20 Точка**

**Корекция на Бюджета на Община Русе за 2018 година**

 **Чл.-кор. проф. Хр. Белоев:** Заповядайте, г-жа Пенева.

 **Г-жа Ем. Пенева:** Уважаеми дами и господа общински съветници, настоящото предложение съдържа 6 точки. В първите 4-ри става въпрос за вътрешна компенсирана промяна така, както е предложена според необходимостта в бюджетните звена от ръководителите на същите. В точка 5 правим актуализация на бюджета на ОП „Комунални дейности“, като мотивите за това са съответното осигуряване на пълноценна дейност на предприятието. В точка 6 ситуацията е същата, става въпрос за увеличаване на бюджета на ОП „Русе Арт“ във връзка със стопанисването на ледената пързалка.

 **Чл.-кор. проф. Хр. Белоев:** Благодаря. Въпроси и изказвания? Михайлов.

 **Проф. Н. Михайлов:** Уважаеми господин Кмете, уважаеми господин Председателю на Общинския съвет, уважаеми колеги общински съветници, дами и господа, да си призная, мисля че такава мащабна корекция като, че ли за първи път разглеждаме. От друга страна ..., в бюджета имам предвид ... От друга страна тези от нас, които са се срещнали със своите избиратели знаят колко много те настояват да се ремонтира тази улица, онзи тротоар, оная дупка да се запълни и т.н., тоест няма никакво съмнение, че това е една добра стъпка в правилна посока. Но все пак искам да ви помоля за отговор на 1,2 въпроса, които мене, а може би и гражданите на Русе вълнуват. Господин Кмете, първият въпрос към Вас е все пак става дума за четвърт милион лева, за огромна сума, какви са рисковете и какви мерки ще вземете, за да бъде усвоена тази сума? Все пак времето, което остава до края на тази календарна година е не толкова голямо. Вторият ми въпрос е свързан с това, че когато правихме бюджета ние предложихме разбира се определен брой по настояване на гражданите улици, които трябва да бъдат ремонтирани, разбира се някои от тях отпаднаха, въпроса е сега как ще бъде допълнен този списък? Може би ново проучване или пък ще ползвате старата база данни. Използваме случая да кажа, че ние организирахме едно анкетиране на повече от 1200 граждани, които ... по разни групи въпроси, включително и за настилката пътната, така че този резултат вероятно, този доклад вероятно ще Ви бъде предоставен, молбата ми е да се съобразите с него там, където е възможно разбира се. И последният въпрос, последният въпрос все пак отнемат се 250 000 лева от дейност „Осветление“, да „Осветление на улици и площади“ ... ( коментар от зала не се чува ) Моля? 250 000 лева се отнемат от тази дейност, казахте че там има доклад от директора на това предприятие, но все пак как ще се отрази това на качеството на осветление в нашия град? Няма ли проблеми да възникнат? Бих искал да получа малко по-подробна информация по този въпрос. Благодаря.

 **Чл.-кор. проф. Хр. Белоев:** Благодаря. Господин кмета.

 **Г-н Пл. Стоилов:** Аз бих помолил, проф. Михайлов просто да разговаря с директора на „Комунални дейности“ и да чуе от него 250 000 лева колко асфалт е и колко реално площ се асфалтира с тия пари. Такава корекция не правим за първи път, политиката ... ( коментар от зала не се чува ) Ама, тя не е мащабна. Това са 250 000 лева за обема на ремонтните дейности, които извършваме, това е една много малка част. Значи, политиката на общината е насочена ОП „Комунални дейности“ да работи при пределно натоварване. И това, което аз съм казал, че няма да има вариант да няма пари за асфалтиране. Така, че тези пари, които се освобождават по други пера при възможност за изпълнение на програмата на „Комунални дейности“, обръщам внимание програмата на „Комунални дейности“ се осигурява финансово. Така, че в случая това, което „Комунални дейности“ са извършили като обем е надхвърлило предварително планираното като бюджет, затова ние за втори или трети път правим такава подобна корекция. И ще правим още такива законосъобразно, за да може това предприятие да асфалтира максимално много. Знаете, че имаме програма за ремонт на уличната мрежа, тя е с кредит по обществена поръчка. Другото, което се прави по улици, тротоари и облагородяване на междублокови пространства го извършват „Комунални дейности“. Там при тях единствено проблема е човешкия фактор, иначе финансово ние сме ги осигурили. Затова в новият бюджет, вие ще видите, че там ще предложим да бъде създадена още една група за асфалтиране. Цялата дейност на „Комунални дейности“ я реорганизирахме вече 2-ра година работи ефективно, изцяло на територията на града, като малките населени места, кметовете им дадохме права и бюджет да решават сами проблема с асфалтирането. За съжаление проблемите по инфраструктурата, уличната и тротоари, и междублокови пространства са толкова много, че не може всичко с магическа пръчка да стане. Гражданите виждат съседната улица до тях, която се асфалтира, виждат тротоарите и казват защо при нас не се прави. Значи, искам да ги уверя, че има такава организация създадена, включително има едно питане на общински съветници, на което отговорихме, не се сещам дали ще се чете тука или само го взеха като отговор, но там също стои на вниманието тоя район, който е в „Родина“ и там също ще се работи, но всичко върви приоритетно като се гледа ... Основният принцип е ремонтните дейности, парите, които се инвестират да засягат максимален брой хора, тоест, ако имаме една улица с 5-6 къщи тя ще почака за сметка на улица с 5-6 блока, защото това, което правим като подобрение ние го правим планирано и поетапно. Няма да се отрази по никакъв начин тая сума, която се отнема от перо осветление ли казахте, по простата причина, че само до месец се надявам да стартира изцяло проекта за подмяна на уличното осветление с Лед-осветление, то е бюджетно осигурено от общината. И при заработване на новата система, там се очакват доста сериозно намаление на разходите за осветление. Това са предварително заложени пари като е разчетено, че това намаление няма да се отрази по никакъв начин на качеството. А всички знаете, че осветлението на много места в града не е добро, поради тая причина този проект смятам, който стартира с центъра ... Карапчански ... ( коментар от зала не се чува ) Да, понеделник изтича срока за обжалване, ако няма обжалване инженеринга и някъде до месец започваме да го подменяме. Искам да уверя всички граждани, че всички сигнали, които получаваме за необходимост и нужда от ремонт на улици и междублокови пространства стоят на вниманието и просто чакат си реда, колкото и неприятно да звучи това на някого. Но виждате, че във всяка една година това, което се прави на практика намалява проблемните участъци. Не може след като в продължение на 10 години не е инвестирано толкова мащабно и не е поддържана качествено уличната и тротоарната мрежа само за една година да се направи абсолютно всичко и то само от „Комунални дейности“.

 **Чл.-кор. проф. Хр. Белоев:** Да, благодаря.

 **Проф. Н. Михайлов:** Господин Кмете, благодаря ви за изчерпателния отговор.

 **Чл.-кор. проф. Хр. Белоев:** Да, благодаря. Други? Да, заповядайте.

 **Г-жа М. Волф:** Уважаеми господин Кмет, уважаеми господин Председател и колеги, независимо от изказването на проф. Михайлов, моето изказване засяга същата тема и именно точка 5 от предложението за корекция. Множество граждани сигнализират, че към момента има места в централната част на града, които са неосветени. Разбрах, че икономията, която е реализирана е във връзка със сключването на по-изгодни договори за доставка на електроенергия, но въпреки това, смятам че тази голяма сума от 250 000 лева е необходима за възстановяването на осветлението в момента такова, каквото е като се абстрахираме от новите проекти, които ще влязат в сила за осветлението. Така, че не ми се иска тези пари, които са изграждане на пътната мрежа да бъдат дадени от това перо. Затова моето предложение е тази точка да бъде гласувана отделно.

 **Чл.-кор. проф. Хр. Белоев:** Да, благодаря.

 **Г-н Пл. Стоилов:** Само да разясня на г-жа Волф и на всички останали, ако не са чули добре. Тези пари са от предвидените икономии, които ще дойдат от осветлението. Освен това в момента, проблема, който е с осветеността в Централната градска част се дължи на това, което се извършва като ремонт по основни улици и тротоари, извършващата се реконструкция. Точно този проблем вчера го обсъждахме с част от екипа, защото аз също имам сигнали от граждани, също сам съм го констатирал и указанията са с приключването на обектите по най-бързия начин да почнат да се осветяват всички тоя улици, които в момента са в процес на ремонт. Говорим това, което се прави по „Църковна независимост“, по „Райко Даскалов“ вече не, по „Баба Тонка“, по част от „Придунавски“. В рамките на месец и половина, два, докогато очакваме, тоест до края на ноември, докогато очакваме да бъдат приключени като цяло строителните дейности в тоя район, включително и асфалтиране, и тротоари, аз смятам, че тоя проблем ще бъде решен. Тези 250 000 лева не влияят на качеството на осветлението. Там, където има липса изобщо на осветление, всичко това се залага като нови участъци, които се проектират и ще бъдат изградени. Ако госпожа Волф желае ще и предоставя една справка през мандата колко нови участъци с ново осветление са изградени. Всяко искане на граждани и всеки сигнал за неосветен район ние го приемаме изключително сериозно, той се подава към „Устройство на територията и контрол на строителството“, залага се за проектиране и се прави. Ще видите, че в новия бюджет също ще има доста участъци, които нямат осветление и ще се изгражда ново. Това, което говорих аз за проекта, който стартира, той касае изцяло подмяна на съществуващо осветление с Лед-осветление, което е по-качествено и много по-евтино като консумация. Категорично няма да се прави компромис с осветеността на града, защото там, където е тъмно се създават предпоставки не само за травми на хората, но и за престъпления. Така, че нашето желание е ... и благодаря на всички, които ни подават сигнали е да няма или по-точно то няма как да няма, но да са колкото се може по-малко неосветените и лошо осветените участъци.

 **Чл.-кор. проф. Хр. Белоев:** Да, благодаря. Други изказвания? Иво Пазарджиев.

 **Г-н Иво Пазарджиев:** Уважаеми господин Председател, уважаеми колеги общински съветници, уважаеми господин Кмете, в подкрепа на казаното от г-жа Волф по отношение на неработещо осветление в града, тъй като господин кмета накрая се изказа и на тема изграждане на осветление там, където няма такова, това е добре, че ще бъде направено разбира се. Искам да кажа, че многократно съм подавал сигнали в общината за неосветени места, коментирали сме ги и с г-жа Кръстева, винаги е имало наистина реакция. Но искам да ви кажа, че моето наблюдение е, че според мен ви липсва чисто човешки ресурс, който да обхожда улиците и да наблюдава наистина за неработещо осветление. Ето аз го потвърждавам наистина при сигнал дори съм насочвал гражданите към сайта на „Комунални дейности“, има мигновена реакция, ако не до ден, до два има наистина реакция и неосветените места, такива, които има някаква авария биват ремонтирани. Апелът ми към Вас е наистина обърнете внимание на групите, които би следвало да обхождат града и да констатират неработещите осветителни тела, за да бъдат ремонтирани без да има сигнал на граждани. Благодаря.

 **Чл.-кор. проф. Хр. Белоев:** Благодаря. Господин кмета.

 **Г-н Пл. Стоилов:** Само пак да поясня нещо. В ОП „Комунални дейности“ има специална група, която се занимава с ремонта на уличното осветление. Тя е достатъчна като състав и като материална обезпеченост. Освен нея активно работят контрольорите, които са към отдел „Екология“, едно от техните задължения е да се подават в ежедневните техни доклади да се подава информация за неработещо осветление. Същевременно всяка сутрин първото нещо, което минава през мен е сигналите от 112, които от там отиват към заместниците и са със срок за изпълнение незабавно. Така, че на нас гражданите ни помагат изключително много със своите сигнали, които подават на 112 и се реагира незабавно. За съжаление старото осветление дефектира. Настройката му е такава, че примерно часовниците, част от него е с часовници, част от него е с други механизми, които светят в определено време. Когато вече има промяна в светенето, осветеността на деня в резултат на смяната на сезоните се получават участъци, където има закъснение с около 1 час, тъй като настройката е лоша. Значи, ние гледаме да реагираме така от гледна точка на това, че това е опасно най-вече за учениците и всички ония, които в тъмната част на деня трябва да се прибират. Точно за това сме стартирали реализацията на тоя проект за подмяна на осветлението с Лед-осветление, което ще се управлява от Центъра за управление на транспорта, няма да има проблема с ръчната настройка. И аз смятам, че след реализацията му в рамките на година нещата коренно ще бъдат променени в града. Що се отнася за това, което каза г-н Пазарджиев, да абсолютно така е, пак казвам това е приоритет осветеността, така че подавайте сигнали, на тях се реагира незабавно. Ако има някакво забавяне, както ще проверя сега това, което Тотев като питане го каза, като изказване, ако има някакво забавяне и виновно неизпълнение от длъжностно лице, то си носи отговорността и получава съответните наказания и санкции.

 **Чл.-кор. проф. Хр. Белоев:** Благодаря. Други изказвания? Няма. От Мариета Волф е предложено разделно гласуване за точка 5-та. Подлагам на гласуване това да има разделно гласуване.

**КВОРУМ – 47. С 12 гласа „за”, 15 „против” и 20 „въздържали се” не се прие предложението.**

 **Чл.-кор. проф. Хр. Белоев:** Гласуваме материала като цяло. Режим на гласуване.

**КВОРУМ – 48. С 44 гласа „за”, 1 „против” и 3 „въздържали се” се прие**

**РЕШЕНИЕ № 986**

 На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общински съвет – Русе реши:

**І. Приходи – държавни дейности**

§2405 „“Приходи от наеми на имущество“ +2 500лв.

ОУ „Тома Кърджиев“ +2 500лв.

§3619 „Други неданъчни приходи“ +300лв.

§3702 „Внесен данък в/у приходите от стопанска дейност на

бюджетните предприятия“ -75лв.

ОУ „Тома Кърджиев“ (-)75лв.

**Всичко приходи държавна дейност: +2 725лв.**

**ІІ. Приходи – местна дейност**

§2404 „Нетни приходи от продажби на услуги, стоки и продукция“ +72 000лв.

§2405 „“Приходи от наеми на имущество“ +2 000лв.

РБ „Любен Каравелов“ +2 000лв.

**Всичко приходи местна дейност: +74 000лв.**

**Всичко приходи по бюджета: +76 725лв.**

**ІІІ. Разходи - държавни дейности**

ФУНКЦИЯ „Образование“

Дейност 322 „Неспециализирани училища, без професионални гимназии“

§1020 „Външни услуги“ +2 725лв.

ОУ „Тома Кърджиев“ +2 725лв.

**Всичко за дейност: +2 725лв.**

**Всичко за функция: +2 725лв.**

**Всичко разходи държавни дейности: +2 725лв.**

**ІV. Разходи – местни дейности**

ФУНКЦИЯ „Общи държавни служби“

Дейност 122 „Общинска администрация“

§1016 „Вода, горива и енергия“ +51 598лв.

**Всичко за дейност: +51 598лв.**

**Всичко за функция: +51 598лв.**

ФУНКЦИЯ „Жилищно строителство, благоустройство, комунално стопанство и опазване на околната среда“

Дейност 604 „Осветление на улици и площади“

§1016 „Вода, горива и енергия“ -250 000лв.

**Всичко за дейност: -250 000лв.**

Дейност 606 „Изграждане, ремонт и поддържане на уличната мрежа“

§1015 „Материали“ ОП „Комунални дейности“ +245 500лв.

§5203 „Придобиване на друго оборудване, машини и съоръжения“

Обект „Автоматичен пистолет към маркировъчна

машина „Хофман“ Н18-1“ 1 бр. ОП „Комунални дейности“ +4 500лв.

**Всичко за дейност: +250 000лв.**

**Всичко за функция: 0лв.**

ФУНКЦИЯ „Икономически дейности и услуги“

Дейност 898 „Други дейности по икономиката“

§1015 „Материали“ ОП „Русе арт“ +2 415лв.

§1020 „Разходи за външни услуги“ +16 300лв.

§1062 „Разходи за застраховки“ +1 102лв.

§5301 „Придобиване на програмни продукти и лицензи за програмни продукти“

Обект „WorkFlow“ /1 работно място - ОП „Русе арт“/ +585лв.

**Всичко за дейност: +20 402лв.**

**Всичко за функция: +20 402лв.**

**Всичко разходи местни дейности: +72 000лв.**

**V. Разходи - държавни дейности дофинансирани с общински приходи**

ФУНКЦИЯ „Култура, спорт, почивни дейности и религиозно дело“

Дейност 739 „Музеи, художествени галерии с регионален характер“

§1020 „Външни услуги“ ОБКИ Художествена галерия-Русе -1 310лв.

§5203 „Придобиване на друго оборудване, машини и съоръжения“

Обект „Мултифункционално устройство“ 1бр. +900лв.

ОБКИ Художествена галерия-Русе +900лв.

§5301 „Придобиване на програмни продукти и лицензи за програмни продукти“

Обект „MS Windows 7“ 1бр. ОБКИ Художествена галерия-Русе +410лв.

**Всичко за дейност: 0лв.**

Дейност „Библиотеки с национален и регионален характер“

§1015 „Материали“ РБ „Любен Каравелов“ +2 000лв.

**Всичко за дейност: +2 000лв.**

**Всичко за функция: +2 000лв.**

**Всичко разходи – дофинансиране +2 000лв.**

**Всичко разходи по бюджета +76 725лв.**

**21 Точка**

**Допълване на списъка на лицата и длъжностите, имащи право на транспортни разходи, съгласно чл. 36 ал.1 от ПМС №332/22.12.2017г. от Бюджет 2018 година, утвърден с Решение на Общински съвет №759, прието с Протокол №30/01.02.2018г. - Приложение № 18**

 **Чл.-кор. проф. Хр. Белоев:** Госпожа Пенева, заповядайте.

 **Г-жа Ем. Пенева:** Поддържаме предложението така, както е входирано.

 **Чл.-кор. проф. Хр. Белоев:** Благодаря. Въпроси и изказвания по точката? Няма. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 987**

На основание чл. 21, ал. 2 във връзка с чл. 21, ал. 1, т. 6 от ЗМСМА, чл.36 ал.2 от Постановление №332 от 22.12.2017 година за изпълнението на държавния бюджет на Република България за 2018г., Общински съвет – Русе реши:

Утвърждава допълване на Приложение №18 Списък на лицата и длъжностите, имащи право на транспортни разходи утвърдено с Решение на Общински съвет №759, прието с Протокол №30/01.02.2018г., както следва:

Чл. 36, ал.1, т.1

Дирекция „Устройство на територията и контрол по строителството“

Добавя се:

|  |  |  |
| --- | --- | --- |
| 1. 1. Даниела Петкова Слатински –Младши експерт, новоназначена - билети
2.
 |  |  |

ОУ „Братя Миладинови“

Отпада:

1.Миглена Николова Ковачева – домакин, напуснала - билети

Добавя се:

1. Красимира Георгиева Маринова – домакин, новоназначена – билети

ДГ „Здравец“

Отпада:

1.Десислава Николова Цанева – касиер-домакин – билети

Добавя се:

1.Румяна Борисова Димитрова – касиер-домакин - билети

ОП „Паркстрой-Русе“

Отпада:

1.Галина Пламенова Барашка – Ръководител звено „Земеделски земи, пасища“ – напуснала-карта

Добавя се:

1.Николай Сидеров Златев - Ръководител звено „Земеделски земи, пасища“ – новоназначен-карта

 Лицата имат право на транспортни разходи въз основа на трудовите задължения и изискванията за длъжността, определени с длъжностната характеристика.

**22 Точка**

**Съгласие на Община Русе да издаде Запис на заповед, без протест и разноски в полза на Министерство на регионалното развитие и благоустройството, Управляващ орган на Оперативна програма „Региони в растеж“ 2014-2020**

 **Чл.-кор. проф. Хр. Белоев:** Заповядайте, г-н Димитров.

 **Г-н Сп. Димитров:** Уважаеми дами и господа общински съветници, Община Русе вече има подписан договор за изграждане на социални жилища и за получаване на авансовото плащане в размер на 35% е необходима санкция на Общинския съвет. Затова ви предлагам да подкрепите двете точки, а именно „Съгласие за подписване на запис на заповед в полза на Министерство на регионалното развитие и упълномощаване на кмета да подпише самата заповед и съпътстващите документи“. Благодаря.

 **Чл.-кор. проф. Хр. Белоев:** Благодаря. Въпроси и изказвания? Няма, гласуваме точката.

**КВОРУМ – 48. С 46 гласа „за”, 0 „против” и 2 „въздържали се” се прие**

**РЕШЕНИЕ № 988**

На основание чл.21, ал.2, във връзка с чл.21, ал.1,т.23 от ЗМСМА, Общински съвет – Русе реши:

 1. Дава съгласие Община Русе да издаде Запис на заповед, неотменимо и безусловно, без протест и разноски, без никакви възражения и без такси и удръжки от какъвто и да било характер, платим на предявяване в полза на Министерство на регионалното развитие и благоустройството, Управляващ орган на оперативна програма „Региони в растеж“ – главна дирекция „Стратегическо планиране и програми за регионално развитие“ с адрес: гр. София, ул. “Св.св. Кирил и Методий” № 17-19, ЕИК 831661388, представлявано от Деница Пламенова Николова – Ръководител на Управляващия орган на Оперативна програма „Регионално развитие 2014 – 2020“, в размер на 726 262,70 лв. (Седемстотин двадесет и шест хиляди двеста шестдесет и два лева и седемдесет стотинки), представляващи 35 % от стойността на проекта, във връзка със сключен административен договор № BG16RFOP001-1.005-0005-C01 по Оперативна програма „Регионално развитие 2014-2020“, за изпълнение на Проект„Изграждане на социални жилища за настаняване на малцинствени групи от населението и социално слаби лица, които не могат да се ползват от условията за жилищно настаняване на Община Русе“.

 2. Упълномощава Кмета на Община Русе - Пламен Стоилов да подпише Записа на заповед и всички изискуеми документи по издаване на същия в изпълнение на решението на ОбС– Русе.

**23 Точка**

**Проектно предложение „Възстановяване на първоначалните параметри за язовир „Образцов чифлик“**

 **Чл.-кор. проф. Хр. Белоев:** Господин Карапчански.

 **Д-р Стр. Карапчански:** Уважаеми господин Председател, уважаеми госпожи и господа общински съветници, във връзка с кандидатстване на Община Русе по ОП „Околна среда“ е необходимо одобрение на Общинския съвет за кандидатстването, както и за осигуряване на заложеното съфинансиране. Подробно е описано в материала, ако въпроси сме на разположение.

 **Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 989**

 На основание чл. 21, ал. 2, във връзка с чл. 21, ал. 1 и т. 23 от Закона за местното самоуправление и местната администрация, Общинският съвет реши:

1. Дава съгласие и одобрява кандидатстването на Община Русе с проектно предложение „Възстановяване на първоначалните параметри за язовир „Образцов чифлик“, процедура BG16M1OP002-4.004 Мерки за въвеждане на решения за превенция и управление на риска от наводнения на Оперативна програма „Околна среда“ 2014-2020 г.;
2. Първоначалните допустими разходи по проекта, преди средствата да бъдат възстановени от ОПОС 2014-2020 г., да бъдат покрити от бюджета на Община Русе;
3. Дава съгласие Община Русе да осигури съфинансиране в размер до 226 633,92 лв. с ДДС.

**24 Точка**

**Промяна на официалния адрес на ДГ „Радост“, гр. Русе**

 **Чл.-кор. проф. Хр. Белоев:** Господин Щерев.

 **Г-н С. Щерев:** Уважаеми общински съветници, предложението е за промяна на официалния адрес на ДГ „Радост“, а именно вече официалния адрес ще бъде ул. „Богдан войвода“ №6. Благодаря ви.

 **Чл.-кор. проф. Хр. Белоев:** Въпроси и изказвания? Няма. Режим на гласуване.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 990**

На основание чл. 21, ал. 1, т. 23 и ал. 2, във връзка с чл. 17, ал. 1, т. 3 от ЗМСМА и чл. 310, ал. 5 във връзка с чл. 311, ал. 2, т. 2 и чл. 313, ал. 1, т. 3 от ЗПУО и във връзка чл. 10, ал. 2, т. 2, б. „б“ от Наредба №9 за институциите в системата на предучилищното и училищното образование (посл. изм. и доп. ДВ, бр.78 от 29.09.2017 г.), Общински съвет – Русе реши:

1. Дава съгласие за промяна на официалния адрес на ДГ „Радост“ от „ул. Дондуков – Корсаков“ №5 на ул. „Богдан Войвода“ №6.

**25 Точка**

**Предложение за одобряване на Актуализация на програма за управление на отпадъците на община Русе за периода 2018-2020 г.**

 **Чл.-кор. проф. Хр. Белоев:** Госпожа Кръстева.

 **Г-жа Н. Кръстева:** Уважаеми господин Председател, уважаеми дами и господа общински съветници, поддържаме предложението във вида, в който сме внесли, заедно с изменение на предложението, което ви е докладвано на комисии. Актуализацията се прави във връзка с промени в изискванията на българското законодателство и изготвяне на морфологичен анализ за 2017 година.

 **Чл.-кор. проф. Хр. Белоев**: Благодаря.Въпроси и изказвания по точката? Няма. Режим на гласуване.

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ №991**

 На основание чл. 21, ал. 1, т.12 от ЗМСМА, във връзка с чл. 79, ал. 1 и чл. 79, ал. 4 от Закона за опазване на околната среда и във връзка с чл. 52, ал. 1, ал. 3, т.2 и ал. 8 от Закона за управление на отпадъците, Общински съвет - Русе реши:

1. Приема Актуализация на Програма за управление на отпадъците на Община Русе за периода 2018 – 2020 г.

**26 Точка**

**Даване на Разрешение за изработване на проект за подробен устройствен план – план за застрояване на поземлен имот с идентификатор 63427.492.6, находящ се в квартал „Образцов чифлик“, гр. Русе**

 **Чл.-кор. проф. Хр. Белоев:** Заповядайте, господин Наков.

 **Г-н Дим. Наков:** Уважаеми господин Председателю, уважаеми общински съветници, предлага се да се одобри задание и да се разреши изработването на подробен устройствен план – план за застрояване за имот, находящ се в кв. „Образцов чифлик“. Със заданието се определя зона, производствена зона на застрояване. Благодаря.

 **Чл.-кор. проф. Хр. Белоев**: Благодаря.Въпроси и изказвания по точката? Няма. Режим на гласуване. Резултатът появи ли се? ( коментар от зала не се чува ) Резултатът не видях. ( коментар от зала не се чува )

**КВОРУМ – 50. С 50 гласа „за”, 0 „против” и 0 „въздържали се” се прие**

**РЕШЕНИЕ № 992**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-58/13.09.2018г. от „ЕКСПРЕС СЕРВИЗ“ ООД, Общински съвет – Русе реши:

1. Одобрява задание за проектиране на подробен устройствен план - план за застрояване на поземлен имот с идентификатор 63427.492.6, находящ се в квартал „Образцов чифлик“, гр. Русе, като с плана се определи Предимно производствена зона за застрояване /Пп/. Проектът да се изработи в съответствие с изискванията на Наредба №8 за обема и съдържанието на устройствените планове и на чл.108, ал. 2 от ЗУТ;
2. Разрешава изработване на план за застрояване на поземлен имот с идентификатор 63427.492.6, находящ се в квартал „Образцов чифлик“, гр. Русе, в съответствие с одобреното в т.1 задание.

**27 Точка**

**Даване на Разрешение за изработване на проект за подробен устройствен план – план за застрояване на поземлен имот с идентификатор 63427.166.527, находящ се в местността „АСТАРДЖИЙКА“, гр. Русе**

 **Чл.-кор. проф. Хр. Белоев: Г**осподин Наков.

 **Г-н Дим. Наков:** Благодаря Ви, господин Председателю. Уважаеми общински съветници, предлага се да се одобри задание и да се разреши изработването на подробен устройствен план – план за застрояване за имот в местността „Астарджийка“. Със заданието се определя вилна зона ОВ. Благодаря.

 **Чл.-кор. проф. Хр. Белоев**: Благодаря.Въпроси и изказвания? Няма. Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 993**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-57/28.08.2018г. от Николай Иванов Карабуров, Общински съвет – Русе реши:

1. Одобрява задание за проектиране на подробен устройствен план - план за застрояване на поземлен имот с идентификатор 63427.166.527, находящ се в местността „АСТАРДЖИЙКА“, гр. Русе, като с плана се определи вилна зона за застрояване - Ов. Проектът да се изработи в съответствие с изискванията на Наредба №8 за обема и съдържанието на устройствените планове и на чл.108, ал. 2 от ЗУТ;
2. Разрешава изработване на план за застрояване на поземлен имот с идентификатор 63427.166.527, находящ се в местността „АСТАРДЖИЙКА“, гр. Русе, в съответствие с одобреното в т.1 задание.

**28 Точка**

**Питания на общински съветници**

 **Чл.-кор. проф. Хр. Белоев:** Нина Крушева, заповядайте.

 **Г-жа Н. Крушева:** Уважаеми господин Стоилов, питането ми е във връзка с предоставяне на спортни бази на общинските училища в извън учебно време за ползване от спортни клубове. Ползването на базите от една страна улеснява учениците ...

 **Чл.-кор. проф. Хр. Белоев:** Моля за тишина.

 **Г-жа Н. Крушева: ...** посещаващи тези извънкласни форми, а от друга носи допълнителни приходи в бюджета на общината. В тази връзка към мен постъпи сигнал за разлика в тарифите при предоставяне на една и съща база, за един и същи период от време на различни спортни клубове. Също така привилегировано се определят за едни клубове свободни часове, докато на други се отказват. Странното е, че се толерират при заплащане в пъти по-ниски суми, че толерираните заплащат в пъти по-ниски суми за ползване на базите. Моите въпроси към Вас, господин Стоилов, са следните: първо, има ли определена тарифа за отдаване под наем на спортните бази в общинските училища ? Ако има такава , с кого е съгласувана? Моля, да ми бъде предоставена. Ако има определени критерии за кандидатстване за ползване на спортните бази, моля да ми бъдат предоставени. Ако има критерии ... Има ли критерии, по които следва да бъдат оценявани кандидатите за ползване на същите? Ако да , моля да ми бъдат предоставени. Моля да ми бъде предоставена информация за периода януари – септември 2018 за получените приходи от ползване на спортните бази в общинските училища - за всяко училище поотделно и всяко училище – за всеки наемател с брой часове и сума. Благодаря

**Чл.-кор. проф. Хр. Белоев:** Благодаря. Господин Щерев.

 **Г-н С. Щерев**: Уважаеми общински съветници, уважаема госпожо Крушева, във връзка с Ваше питане с Вх. № 06-01-174/15.10.18 г. за предоставяне на спортните бази в общинските училища в извън учебно време за ползване от спортни клубове, по реда Ви представям следната информация: въпрос 1 - Има ли определена тарифа за отдаване под наем на спортните бази в общинските училища? Отговор - цените за почасово отдаване на помещения в учебните заведения и обслужващи звена са определени в чл. 59, ал.1, т. 66, подточки 1-4 от Наредба № 16 за определянето и администрирането на местните такси, цени на услуги и права на територията на Община Русе, приета с Решение № 891/28.03.2003 г. и последно изменена с Решение № 916/19.07.18 г. и са процент от минималната работна заплата, както следва: за помещение до 100 кв. м.: летен период от 01.04. до 31.10. – 2% от МРЗ на час; зимен период от 01.11. до 31.03. – 2,5% от МРЗ на час. Второ, за помещения от 100 кв. м. до 200 кв. м.: за летния период – 3% от МРЗ на час; за зимния период – 3,5% от МРЗ на час. Трето, за помещения над 200 кв. м.: за летния период - 4 % от МРЗ на час; за зимния период – 4,5% от МРЗ на час. Когато помещенията се ползват от външни групи, определените цени се увеличават два пъти. В по-голямата част спортните клубове обучават деца и ученици от съответните училищата, чиито спортни салони ползват. В чл. 11, ал. 3, 4 и 5 от Наредба № 1 за общинска собственост приета с Решение № 413/18.12.2008 г., последно изменена с Решение № 831/19.04.18 г. е определен реда отдаване под наем на обособени части от имоти –предоставени за управление на училища, детски градини и обслужващи звена от общинската образователна система за период до 10 години, като първоначалните наемни цени се определят по реда на Наредба № 2 за началните цени за отдаване под наем на общински обекти със стопанско и административно предназначение, като сумите от наемите се внасят в приход на съответното учебно заведение. По втори въпрос - Ако има такава тарифа, моля да ми бъде предоставена. Аз Ви казах, че тарифите са определени в Наредба №16.

 **Чл.-кор. проф. Хр. Белоев:** Да.

 **Г-жа Н. Крушева:** Благодаря за отговорът. Удовлетворена съм, информацията, която ми беше предоставена е изключително изчерпателна.

 **Чл.-кор. проф. Хр. Белоев:** Да, благодаря. Следващото питане Иво Пазарджиев, заповядайте.

 **Г-н Иво Пазарджиев**: Уважаеми господин Кмете, в качеството ми на общински съветник бях сигнализиран от граждани, живеещи в гр. Русе, ж.к. „Родина“, зад бл. „Тича“, бл. „Силистра“ и бл. „Марица“, относно ежедневен тормоз, който им се налага от цигани, настанени в общински жилища. Къщите, в които са настанени въпросните лица се намират южно от посочените блокове в посока бул. „България“, вижда се на снимките, които вървят в момента на екрана зад нас. Ежедневно, живущите в близост до посочените общински къщи биват тормозени от силна музика, която се пуска чрез мощна озвучителна апаратура или се изпълнява на живо от живи оркестри. Пространството пред къщите е заградено от наемателите им и често става място за провеждане на неколкодневни цигански тържества. Живеещите в близост русенци са принудени да слушат ориенталска музика и да наблюдават пияни и неадекватни цигански физиономии. По време на ежедневните тържества, улицата пред общинските къщи бива блокирана от скъпи автомобили, собственост на живущите в къщите или на техни гости. Опитите на гражданите, живеещи в района, да се разберат с въпросните лица са неуспешни и занапред единствено биха породили напрежение и сблъсъци, каквито има през последните дни в Гълъбово. Неадекватността на наемателите на посочените общински къщи доведе до там през последните дни в една от тях да избухне пожар, при който за щастие няма жертви, а само материални щети по общинската собственост. Считам, че в общинските жилища следва да бъдат настанявани действително граждани с трайно установени жилищни нужди, а не лица формално отговарящи на критериите, но чиито възможности позволяват ежедневни тържества с жива музика и алкохол. Обитателите на общински жилища следва да бъдат граждани, които са полезни на обществото и допринасят за развитието му, а не хора които са приели общинските жилища като даденост. Приложил съм снимков и видео материал, позволих си да го изпратим преди това и на общинските съветници, за да видите клиповете, които са заснети от живущите в района. От уважение към институцията не сме осигурили звук, тъй като няма нужда да ви тормозим и вас с това, но това е ежедневието на хората. Моите въпроси са следните към кмета: докога ще продължи политиката Ви, благодарение, на която русенския данъкоплатец индиректно да финансира цигански тържества? Считате ли, че това са нашите съграждани, които заслужават да живеят на преференциални цени на гърба на русенския данъкоплатец? Законно изградени ли са загражденията пред посочените общински къщи? Какви са щетите от пожара, каква е стойността им и кой ще ги заплати? И последният въпрос е какви действия ще предприемете, във връзка с подобряване на политиката Ви, относно отдаване на общински апартаменти и къщи? Благодаря.

 **Чл.-кор. проф. Хр. Белоев:** Да, благодаря. Боряна Генджова, юрист на „Общински имоти“. Заповядайте.

 **Г-жа Б. Генджова**: Уважаеми господин Пазарджиев, уважаеми госпожи и господа общински съветници, във връзка с поставените въпроси предоставям следната информация: през месец май 2018 година в Община Русе е подадена подписка срещу поведението на настанените в общински жилищни имоти граждани от малцинствен произход в района на блоковете: „Тича“, „Силистра“, и „Марица“. В подписката не се сочи точно кои лица се визират като правонарушители, в какво се изразява тормоза, нито са посочени конкретно дата, място и вид на нарушение. Въпреки това служители на ОП „Управление на общински имоти“ и на отдел „Контрол по строителството“ към Дирекция УТКС, Община Русе, са посетили всички посочени в района общински имоти. Всички наематели са предупредени, че следва да спазват добрите нрави и да стопанисват предоставените им жилища и околоблокови пространства с грижата на добрия стопанин, както и да съобразяват поведението си с разпоредбите на Наредба № 4 на Общински съвет – Русе за поддържане и осигуряване на обществения ред, условията и реда за провеждане на масови обществени прояви,  опазване общественото и личното имущество и чистотата на територията на Община Русе. Освен това са информирани, че при констатиране на нередности, останалите живущи в района са в правото си да подават сигнали до органите на МВР и КООРС. Предупредени са и че при системно нарушаване спокойствието на гражданите от тяхна страна, установени по надлежния ред, наемните им правоотношения с Община Русе могат да бъдат прекратени и предоставеното им общинско жилище да бъде отнето. На поставените от Вас конкретни въпроси: на първо място Община Русе изпълнява задълженията си по настаняване на граждани с установени жилищни нужди, съобразно Наредба № 6 приета от Общински съвет – Русе и не води посочената от Вас политика. На второ място, общинските жилищни имоти се предоставят на нуждаещите се граждани след решение на комисия, която е съставена от служители на общинска администрация и общински съветници, съобразно условията на Наредба № 6 и съответно решенията, и се базират на законовите норми определени от Общински съвет - Русе. По повод на загражденията, Община Русе е собственик на две едноетажни жилищни сгради с административен адрес гр. Русе, бул. България“ № 111. Едната се състои от пет жилища, а другата от шест, като всяко жилище има собствен вход. Настанени са общо 11 семейства повечето, от които с деца. Двете сгради са издигнати високо, което се вижда и на Вашите снимки, поради което наемателите твърдят, че са поставили предпазни мрежи с цел да не се стига до инциденти. За същите не се изисква разрешение за строеж, поради което и няма как да се твърди, че са незаконно изградени. В случай, че бъдат установени нови обстоятелства, ще бъде предприета съответната процедура. По повод на възникналия пожар, действително на 12 октомври на бул. „България“ № 111 е възникнал пожар. Изгоряла е ниска дървена ограда, поставена от наемателка, която е майка с две малки деца. Причините за пожара към настоящият момент се разследват от органите на полицията. Не е засегната по никакъв начин общинската собственост и не са причинени материални щети на Община Русе. И по повод на политиката, отдаването под наем на общински жилищни имоти на граждани с установени жилищни нужди е нормативно регламентирана от Общински съвет – Русе с въпросната Наредба №6. В случай, че всеки от общинските съветници има обосновани и законосъобразни предложения е в правото си да ги инициира. Благодаря ви.

 **Чл.-кор. проф. Хр. Белоев:** Благодаря. Иво Пазарджиев.

 **Г-н Иво Пазарджиев:** Първо, въпросът ми беше към кмета, а не към юрисконсулта на общинското предприятие, тъй като става въпрос за водена политика, а не за някакви нарушения в случая от тяхна страна. Сега, имам 2 допълнителни въпроса. Направена ли е справка на телефон 112 във връзка с подавани сигнали от граждани и как е реагирано, ако е правена такава проверка? И само те ... По отношение на отговора ви, че това са само телени мрежи загражденията, само телени мрежи ли има или има и друг вид заграждения? Сега, моля, да покажете снимките пак и ще ви покажа една ограда, типична за циганските квартали, която не е телена мрежа. Дайте следващото, сега ще я видим, ето я. Това ли е телената мрежа или типичните огради, присъщи за Ветово и за други цигански райони? Благодаря, очаквам отговор.

 **Чл.-кор. проф. Хр. Белоев:** Да, благодаря. Господин кмета.

 **Г-н Пл. Стоилов:** Първо, кметът определя кой да отговори вместо него, това е мое право и не съм длъжен ...

 **Чл.-кор. проф. Хр. Белоев:** Моля ...

 **Г-н Пл. Стоилов:** ... прочетете си го правилника, вие сте го създавали. Второ, би било редно да прочетете Наредбата, която скоро изменихме и в която ясно и точно е написано какво се прави, когато има подобни прояви от безотговорни наематели, без значение какви са. Практиката е да има 2 констатирани, констативни протокола от органите на полицията, след които се влиза в процедура и те могат да бъдат извадени. Това, което Вие представяте като информация няма никаква конкретика: кое жилище, кои лица, къде. Значи, имаме случаи, в които хората, които получават подобни ..., са свидетели и са обект на подобен тормоз, реагират абсолютно правилно. Там многократно сме го говорили, при всеки подобен случай сигнал на 112. От там органите на реда, ако е в тяхната компетенция отиват на място, сигналите идват всяка сутрин при нас, при мен, резолирам ги, от там „Общински имоти“ си искат протокола ,при събрани 2 протокола се гонят наемателите. До моментът не знам дали имаме изгонени, но в резултат на първи, втори протокол безобразията спират. Що се отнася до тая ограда „Устройство на територията и контрол на строителството“ са казали, че там не е необходимо разрешение за строеж. Ще проверя още веднъж, ако е незаконно и са ме подвели ще бъдат наказани. И трето, там не е палежа в къщата, а палежа е на верандата и не е в резултат от тия наематели, а е в резултат на хвърлена бутилка от една кола, когато се опитваха да провокират етническо напрежение в Русе. Органите на МВР работят, знаят се кои са лицата, Траяне, не се подхилвай, не е толкова смешно. Много е лесно ей така да хвърлиш фитила, ама има закони в тая държава. Господин Пазарджиев знае, колективна вина няма, вината е персонална и отговорността се носи персонално. Когато някой наемател носи вина, той си поема персонално отговорността и бива изгонен. Не може, заради това, че един безобразничи да изгоним всички. Къде ще ги настаним? Значи, в нашата визия е тия грозни бараки да бъдат съборени. Същевременно като ги съборим къде ще настаним тия хора, които са там? Това са 20-тина човека, с увеличаването на сградния фонд такива проблемни участъци ще бъдат премахвани така, както го решихме в „Родина“. Така, както продължаваме и на други места. Дотогава аз моля и гражданите и общинските съветници да подават тези сигнали и ги уверявам, че ще се действа безкомпромисно. Съжалявам, че Няголова е в отпуск, но питайте я, аз съм и разпоредил. В моментът имаме една такава процедура за Белмекен, там има една общинска къща в близост с други наематели, които безобразничат, съвсем нагло, просто чакаме една процедура, за да може да сме законни и ще бъдат изгонени, ако продължават. Така, че гражданите са абсолютно прави. Никой няма право да дерибейства, да прави тия оргии, да прави тия безобразия, има си ред, той трябва да се спазва. Но нека да вървим по закона, сигнали на 112 от там нататък ние трябва да си свършим работата.

 **Чл.-кор. проф. Хр. Белоев:** Да, благодаря. ( коментар от зала не се чува ) Бяха допълнителни. ( коментар от зала не се чува ) Да, заповядайте.

 **Г-н Иво Пазарджиев**: Господин Кмете, както в отговора, така и Вие го повторихте сега във Вашето изказване, не се сочи кое жилище и кои лица са. Аз съм Ви приложил клипове. Вярвам, че Вие, ако видите клиповете не сте човек, който няма да се ориентира и ще установите и кои са лицата, и кое е жилището. ( коментар от зала не се чува ) Второ, кои са лицата, няма как гражданите да установяват кои са лицата, да ходят да им искат личните карти или да се разправят с тях, тъй като наистина ще се стигне до сблъсъци. Това са неадекватни, пияни, примати честно казано, така мога да ги нарека. Второ, по отношение на отговорът Ви, че не се сочи и в какво се изразява тормоза. Аз го имам, имам я подписката, която Ви е внесена, която цитирахте вие, ами ще зачета от нея след като не сте разбрали. Чета подписката на гражданите – „ Най-нетърпимо е, че от ранни зори до късно през нощта ние сме принудени да слушаме гръмка музика, неприсъща за нас циганска музика. Разбира се тая музика е фон на оргиите организирани от живущите в бараките от южната страна на бл. „Силистра“, както и живущите на ул. „Петрохан“96А, между блоковете „Тича“ и „Силистра“. Постоянно веселието на тия шумни компании ескалира в крясъци, псувни и агресия. Ние самите се страхуваме да преминаваме около тях, а какво да кажат децата ни, които играят на площадките в непосредствена близост? Вечер се налага да затваряме плътно прозорците и вратите си, но въпреки това врявата прониква и през тях. Превърнахме се в затворници в собствените си домове.“ Ако от това не се разбира в какво се изразява тормоза, мисля че са били изключително конкретни и ясни. Трето, което бих искал да споделя, докато правих тия снимки на бедните наши съграждани, които живеят на гърба на русенския данъкоплатец идваше автомобил, който да им донесе храна от ресторант. Така, че къде ще ги настаните, ако ги изгоните да ви кажа честно не е голяма беда, дори и да не ги настаните никъде и землянки могат да се организират за тях. Благодаря.

 **Чл.-кор. проф. Хр. Белоев:** Много е страшно, когато един юрист говори по тоя начин и призовава за нарушаване на закона. Господин Пазарджиев, има закони. Държавата оцелява и хората живеят нормално, защото има закони и те трябва да се спазват. Има правоохранителни органи, които трябва да прилагат законите и да следят за тяхното спазване. Няма как емоционално и с методите на анархията да решаваме проблеми. Защото това, което Вие предлагате ще доведе само до етническо напрежение и хаос. Това, което ние като политика провеждаме е да спазваме приетите от Общинския съвет наредби и нови. Още веднъж казвам абсолютно безкомпромисни сме към подобни прояви, но ние не може да ги решим без помощта на хората, които са потърпевши. Всеки сигнал се реагира незабавно. Ако е в компетенциите на КООРС екип отива на място, вика полиция, съставя се съответния протокол. Ако е във времето, в което трябва да действа полицията след 23 часа, действа полицията. Имам изпратени писма от двете РПУ-та, с които са предупредени при отиване на адрес по подобен сигнал незабавно да ми бъдат предоставени протоколите. Така, че тези хора, които си мислят, че са над закона ще бъдат ударени с пълната сила на закона, но по закон. Пак казвам няма колективна вина, не може, заради това, че един прави пиянски свади и оргии, ние да изгоним всички хора от там. И още нещо ще напомня, това че настаняваме хора в жилища е социална функция, общината има социални функции и дали са роми, дали са арменци, дали са турци, дали са българи, в закона ние всички сме равни. Затова призовавам към толерантност и същевременно към безкомпромисно към подобни прояви. Но нека да спазваме закона. Подавайте сигнали, когато не се реагира на сигнал мога да нося вина и да понасям отговорност, но ей така да тръгнем да инициираме подписки, да караме гражданите да правят подписки по принцип, не става така.

 **Чл.-кор. проф. Хр. Белоев:** Благодаря.

**29 Точка**

**Изказване на Мариян Димитров – вх.№734/2018 г.**

 **Чл.-кор. проф. Хр. Белоев:** Изказване от Мариян Димитров, заповядайте. Моля за тишина. Моля за тишина. Заповядай.

 **Г-н М. Димитров:** Уважаеми общински съветници, уважаеми господин Председател, изказването ми е относно унищожени спортни съоръжения и общинско имущество в СК „Дунав“. В СК „Дунав“ състоящ се от имоти публична общинска частна собственост на Община Русе от 1 година се извършват значителни ...

 **Чл.-кор. проф. Хр. Белоев:** Моля за тишина.

 **Г-н М. Димитров:** ... ремонтни дейности на дадените под наем съоръжения на ФК „Дунав“. Според кметът Пламен Стоилов и директорът на „Спортни имоти“ Веселин Богданов там само са направени козметични ремонти на съоръжението, за да може то да бъде ползвано като такова за следващия футболен сезон и фактически в момента ремонтите, които се извършват не са основни. В отговор на мое питане дадено ми от кмета Пламен Стоилов и прочетено от директора на „Спортни имоти“ Веселин Богданов бях уведомен, че за посочените козметични ремонти не е необходимо одобряване на инвестиционни проекти. В тази връзка не са изработени инвестиционни проекти и проектно-сметна документация. С изграждането на двете изкуствени игрища с размери 20 на 40 зад всяка една от вратите на тревното игрище, както и с реконструкцията на самото тревно игрище са унищожени пистата за бягане на стадиона и ...

 **Чл.-кор. проф. Хр. Белоев:** Моля, моля за тишина.

 **Г-н М. Димитров:** ... за висок скок, дълъг скок и троен скок. Това прави невъзможни тренировките и организирането на състезания на бегачите от всички дистанции и на скачачите на дълъг, троен и висок скок, както и на други комбинирани дисциплини от леката атлетика упражнявани от стотици русенци. Със започналото изграждане, строителство на нов изкуствен терен над трибуните на стадиона, е унищожено съществуващото там трасе за стрелба с лък. Това прави невъзможни тренировките и организирането на състезания по стрелба с лък. Унищожена е и масивната ограда на СК „Дунав“ от към улица „Тича“, поради което в него сега се влиза безпрепятствено. По този повод искам да задам на кмета Пламен Стоилов следните въпроси: първо, Община Русе давала ли е съгласие наемателя сдружение с нестопанска цел ФК „Дунав 2010 Русе“ да унищожи пистата за бягане на стадиона и секторите за висок скок, дълъг скок и троен скок? Второ, Община Русе давала ли е съгласие наемателя да унищожи трасето за стрелба с лък? Трето, Община Русе давала ли е съгласие наемателя да унищожи масивната ограда на СК „Дунав“ от към ул. „Тича“? Четвърто, защо Община Русе не е обозначила своя имот с изискващата се по закон информационна табела, от която да е видно кога е започнало, кога ще завърши и от кого се извършва този козметичен ремонт, включващ разрушаване на трасето за стрелба с лък заедно с масивната ограда? Пето, освен започналия преди няколко месеца козметичен ремонт предвиждат ли се и други козметични ремонти в кавички на СК „Дунав“, които ще бъдат извършени от наемателя? От слайдовете на екрана ясно се вижда, че козметичния ремонт се прави с багери, фадроми, валяци, които разрушават спортни съоръжения в комплекса. Господин Орлин Дяков, Вие, винаги се обиждате от моите изказвания, не се ли обиждате от тази лъжа за козметичния ремонт на СК „Дунав“. Господин Ганчев, това е поредната манипулация, но не е моя манипулация, а на кмета Пламен Стоилов и администрацията. Уважаеми общински съветници, когато някой с ваша помощ краде цял спортен комплекс под формата на концесия и остава безнаказан, защо тогава друг пиян и дрогиран да не си въобрази, че може да остане безнаказан, когато изнасилва и убива? Замислете се какъв пример давате на подрастващото поколение в Русе. Мерси.

 **Чл.-кор. проф. Хр. Белоев:** Господин Богданов, заповядай. ( коментар от зала не се чува ) Устройствата, някои върнаха. Тъй, стартирайте проверка на кворума, които нямат устройства да дадат знак с ръка. Господин Михайлов, къде е Вашето устройство? ( коментар от зала не се чува ) А искате проверка. Така, 21 „за“. С ръце? 22, 23, 24, 25, 26, 27, 28, 29, 30, 31, 32, 33, 34, 36, 37, 38, 39, 40, 41, 42-ма. Има кворум. Така. Заповядайте.

 **Г-н В. Богданов:** Уважаеми общински съветници, уважаеми г-н Димитров ...

 **Чл.-кор. проф. Хр. Белоев:** Моля за тишина.

 **Г-н В. Богданов:** ... ще бъда максимално кратък да Ви отговоря на въпросите. По първи въпрос, община Русе не е давала съгласие на ФК „Дунав“ да унищожава, каквито и да било спортни съоръжения в СК „Дунав“, поради следната причина, такива съоръжения, каквито Вие сте описали във Вашето питане в СК „Дунав“ няма. Последният трап за дълъг скок е заровен и затревен през 1999 г. от тогава насам аз нямам информация и не съм свидетел на провеждане на тренировъчна дейност по лека атлетика на стадион „Дунав“. Поради това, там не се унищожавани съоръжения, функционални към момента, които да бъдат ползвани за лека атлетика. На вторият Ви въпрос – Община Русе давала ли е съгласие на ФК „Дунав“ да унищожи трасето за стрелба с лък? Преди повече от 10 години Общински съвет със свое решение е предоставил на спортен клуб по стрелба с лък „Джамбо“ терен в рамките на СК „Дунав“, който да бъде ползван за нуждите на клуба. Целта е била да бъде изградена модерна полоса за стрелба с лък, както и закрита такава, до изтичане на 10-годишния срок това не се е случило по независещи от общината причини. И през миналата година теренът спортен клуб „Джамбо“ възстанови чрез решение пак на общински съвет обратно на общината като спортен терен в рамките на комплекс „Дунав“. Община Русе не е давала съгласие да бъде унищожена масивна ограда на СК „Дунав“, тъй като СК „Дунав“ няма масивни огради и оградата, която Вие визирате е феерична ограда от метални конструкции, доста ..., в сериозно лошо състояние, боядисвана неколкократно от нашите служители и в момента тая ограда се възстановява. Община Русе не е обозначила своя имот с такава табела, отговаряща на изискванията за провеждане на основен ремонт на стадиона, понеже ремонта, който е проведен не изисква такава табела. Благодаря ви.

 **Чл.-кор. проф. Хр. Белоев:** Благодаря. Поради изчерпване на дневният ред закривам заседанието.

 ***Забележка***: Протоколите с резултатите от поименното гласуване по точки 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20 и 21 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ПРЕДСЕДАТЕЛ:**

**/П. Денчева-Лукова/ /чл.-кор. проф. дтн Хр. Белоев/**